Gipuzkoarako eredua – Independentea\n2020ko abenduak 25 2020ko abenduak 24\nArtikulu hau 2020ko Euskal Autonomia Erkidegoko Parlamenturako hauteskunde aurretik argitaratu nahi izan zuen autoreak, baina ez zitzaion aukerarik eman.\nMarkel Olano, Gipuzkoako Ahaldun Nagusirako EAJko hautagaia behin eta berriro esaten ari zaigu gipuzkoarrok EAJ eta EH-Bilduren artean aukeratu behar dugula. Bere hitzetan: “Bi ereduren arteko talka izango da; batetik, ezker abertzalearena, krisi ekonomikoak eta proiektuen trabatzeak ezaugarritutakoa; eta, bestetik, EAJrena, herritarrekiko gertutasuna eta elkarrizketa, suspertze ekonomikoa eta proiektuak martxan jartzea ardatz duena”. Zer pentsatua eragin didate hitz hauek, eta egonezina: nire intereseko arloetan, ingurumenean eta natur kontserbazioan, kontrakoa baita alderdi horien jokabidea azken bi legealdietan.\nAurreko legealdian, 2011an, Bildu aldaketa aginduta iritsi zen agintera. Ingurumenaren arloan inoiz ikusi gabeko aurrerapena bizi izan genuen; herritarrak gure kontsumo-ohituretan pentsatzera eraman gintuzten, hori baita hondakinak modu arduratsuan kudeatzeko lehen pausua. Aldi hartan, ausardia handiarekin, Europak aitortu eta zoriondu duen kudeaketa-eredua lehenetsi zen: hondakinen atez-ateko bilketa. Herri-eragileen esfortzu ikaragarriarekin hainbat herrietan irudikatu ere egiten ez ziren %80a baino birziklapen-tasa handiagoak lortu ziren. Legealdi osoan EAJ eta bere ahotsa diren herrialdeko hedabide nagusien jarduna bortitza izan zen Bilduren kontra: atez-atekoa inposaketa zela argudiatzen zuten, ez zitzaiela galdetu herritarrei eredu horrekiko iritzia. Galdeketa bidezko parte-hartzea eskatu zuen EAJk eta Udalak erabili zituen tresna modura errauskailuaren aldeko aukerari eusteko. Legealdia gatazka bizian bukatu zen, eta berriaren agintaritza EAJk hartu zuen 2015ean. Arrapaladan, arnasa hartzeko astirik gabe kendu ziren Zubietan errauskailua eraikitzeko trabak. Herritarren atez-atekoarekiko iritzia jasotzea garrantzitsua zen antza, baina errauskailuari buruzkoa jasotzea ez. Nola ulertzen du, bada, Markel Olanok, herritarrekiko gertutasuna eta elkarrizketa? Ez dugu datuak zorroztasunez aztertzeko aukerarik izango, baina edukiontzien barrura begiratu besterik ez dago Gipuzkoan egin dugun atzera bidea ikusteko; herritarren esku baitago hondakinen kudeaketa arduratsua, eta errauskailua horretarako oztopoa da.\nGipuzkoa aurrera / andoni63\nLegealdi hartan Gipuzkoan bizi izan dugun talkarik handiena naturaren kontserbazioaren eta ustiapenaren artekoa izan da. EAJk Gobernua osatu eta berehala, Naturkon osatzen dugun Gipuzkoako natur talde eta talde ekologiston izenean bilera eskatu genion Arantxa Ariztimuño, mendiak eta natura ingurunea saileko zuzendariari. Bilerara Xabier Arruti nekazaritza eta Landa Garapeneko zuzendaria ere agertu zen, eta gure harridurarako, azken honek hartu zuen protagonismoa. Argi gelditu zen natura-gune babestuetan zer lehenetsiko zen: baliabide naturalen ustiapena. Bilera hartan Ariztimuñok esandakoa da “nik ez dut Natura 2000 Sarean sinesten eta gure esku dagoen guztia egingo dugu ez garatzeko”. Esandakoa bete du, baina begi bistakoak dira jarrera eta pentsamendu horren ondorioak: Gipuzkoako paisaia gaixo dago, eta naturzale eta ekologistak ez ezik, artzain, abeltzain eta lurjabe txikiak (baserritar zein kaletarrak) haserre eta noraezean dabiltza. EAJk bere programan ez dio ezer honi buruz, ingurumen-krisia klima aldaketarekin eta CO2 isurketekin uztartu ditu. Baina, arazo horretarako ere basoak dira aterabiderik eraginkorrena, eta ez da zilegi Amazoniakoak mantentzeko eskatzea gureak desagertzeko zorian ditugunean. Bioekonomia sustatu nahi da egurgintzatik, eta oro har, lehen sektoretik. Baina, iruzurra egiten ari zaizkigu ingurumen kalteak arbuiatzean, hauek lehenago edo beranduago herritar guztiok ordaindu beharko baititugu.\nBuruntza / Andoni\nHauteskunde garaian, harrituta irakurri dut EAJren Udal eta Batzar nagusietarako programan “EAJren ikuspegitik, gure kapital naturala babestu, kontserbatu eta lehengoratzea da kontua, ekosistemek ematen dizkiguten zerbitzuak jagonda”, eta baita Gipuzkoarako 3. egitasmoa ere: “Elkarlanean sakontzen duten kudeaketa modu berriak bilatu, herritarrekin komunikazio kanal berriak eta hobeagoak ezarri eta komunitateari zerbitzu ematea gure gobernatzeko modu bihurtuko” duela. Ez da hori izaten ari Arantxa Ariztimuñoren egiteko modua; guztiz arbuiatu du naturaren kontserbazioa eta bizkar eman die Gipuzkoako natur talde eta talde ekologistei.\nHurrengo legealdian sortzen den gobernua sortzen dela, Naturkon-ek ate-joka jarraituko du bere ahotsa kontuan hartua izan dadin, natur kontserbazioaren eta ustiapenaren arteko oreka ezinbestekoa baita guztion betebeharra eta eskubidea den natur ondarearen zaintza eta berreskurapena bermatzeko. Horretarako administrazioak du giltza (ahalmena eta bitartekoak) eta ez gara nekatuko elkarlanerako prest gaudela adierazten.\n2012ko tira – Erraustegia Olaztin / HamarHatzHandi\n4 erantzun “Gipuzkoarako eredua” bidalketan\n2020ko abenduak 24, 10:09\nEAJk eukaliptoa bultzatzen ari da Gipuzkoan baina lurjabe askoren laguntzarekin. Lurjabeek ez badute nahi ez da eukaliptoa landatu behar. Lurjabe horiek presionatu behar dira ere bai.\n2020ko abenduak 24, 11:55\nEAJ eta EH-BILDU bezalako erreferenteekin herri hau motel eta pixkanaka bere desagerpenerantz zihoan. Kontua da orain prozesu hori bizkortu egiten dela lasterketa frenetiko batean beren artean borrokan ari diren lotsagabe hoien eskutik, beren herriari beste kolpe bat emateko, izututa, noraezean, etorkizuneko edozein proiektorik gabe, beren seme-alaba txikiekin tratu txarra jasatzen, gure muturrekoekin kalez kale ibiltzen gozatzen duten bitartean beren eldarnioen esklabo bihurtuak eta hori guztia “osasun krisia” baten bandera faltsua aitzakiatzat hartuta.\nShockaren doktrina hau, hain modu miserablean gauzatzen ari dena, txerto batekin errematatzeko asmoz, zeinak ez baititu segurtasun arau minimoak betetzen suntsipen masiboko arma bat delako, harrapari hauen den azken helburua.\nHerri gisa emandako erantzuna bakarra izan behar da haiei inguratu eta gizarteriaren aurkako gerla-krimenengatik Nazioarteko Zigor Auzitegi batera eraman. Horrek izan behar du berehalako eta bitarteko helburua, batetik, bere planak indargabetzeko eta gu salbatu ahal izateko, eta besterik, botere kriminal baten ordez herri-botere bat ezartzeko, herri honen biziraupena eta duintasuna ziurtatuko duena, helburu estrategiko gisa eta lotura kolonialik at subiranotasuna berreskuratzean oinarritua.\nProgramatuta dagoen gure desagerpena herri honek gordetzen dituen aktibo guzien berpizte bihurtzea mende gehiegitan zirikatu direnak.\n2020ko abenduak 24, 15:26\nGai honetan ere, nola bestela, iruzurra. Iruzur BErdea. Naturaren alde aritzen diren itsura eginez, neurrigabeko iruzurra eraikita dago. Naturaren aldeko bulegoak ala dirulaguntzaren sortzaile ta hartzaileen topalekuak eratuz joan dira??Amaigabeko zerrendak, zenbakiak, denboran-itsaroteak,… diplomazia.\nNeure buruari behin ta berriz galdetzen diot:\nZein da izakion jarrera Naturarekiko??\nJean Giono idazlearen “El hombre que plantaba árboles” liburuan, erantzuna.\n2020ko abenduak 24, 19:10\n2011. Urtean EH-Bildu alderdi politikoak aukera izan zuen zaramaren kudeaketa behingoz onki eta zuzen eramateko onharri sendo bat eraikitzeko zaramaren sailkapenarentzako. Horren ordez Bilduko agintariek kegin zutena izan zen; zarama xasotzeko empresa bat sortu, Garbitania izenekoa eta koneki zarama bildu eta “birziklatu” ahal izateko. Agian Bilduko egintariak ez zuten ezagutzen hirur R famatuak? Bitziklatu (Reciclar), berrerabili (Reutilizar) eta garrantzitsuena, bai bilduri, ta bai EAJ /PSOEri ahazten zaiona, murriztea (Reducir).\nEuskadin edo obeto erranda espanhako euskal autonomi erkidegoan (lurjabeak 20. Mendean agertzen dira diputazioek ilegalki komunalak saldu zituztenean, ordurarte etxeko jabeak zeuden ez erri edo lurrenak), zaramareki dagoen arazorik larriena dago bere sailkapenean eta zarama bera murriztearenean hots zarama ez sortzean eta kau enbasaketa enpresetan gertatzen da. Zarama onki sailkatzeko, bere osagaietara xo begar da, eta ez bere xatorrira, EH-Bilduk ordea ez du kori aldatu ezen zarama sailkatu du bere xatorritik, errore larria. Zaramaren sailkapen zuzena kegiteko aztertu begar dira zaramaren osagaiak eta hirur osagai bertzerik ez daude; Bata toxikoa, Euskadin ez españan sailkatzen ez dana, bertzea organikoa eta hirurgarna ez organikoa.\nEAJ/PSOEk vertedero de inertes delakoaren makinaren asmakizuna sortu zuen eta 2011.eko EH-Bilduren sinhadurarekin abian xarri zen


Anomalia — Bertsolari Txapelketa Nagusia 2017\nTestu honetan zera egingo dut: txapelketak gaur egungo euskal kultura-sisteman duen lekua ulertzeko saiakera bat. Eta, gero, saiakera horrek ez duela balio esango dut.\nBektore bakar baten bidez irudikatu beharko bagenu euskararen kultura-hezurdura (jakinda bektore bakarrak ez duela balio, gehiago daudelako, eta, beraz, jakinda gaizki esplikatzen hasi garela. Baina ez dezadan bukaera aurreratu), bektorearen alde batean jarriko genuke hizkuntza gutxituaren estatus berezia, hemendik aurrera "ez normala" deituko duguna, eta beste aldean hizkuntza normalizatu baten estatus arrunta, hemendik aurrera "normala" deituko duguna.\nIkuspegi hau adibide batzuekin ilustratze aldera: "ez normalaren" aldean kokatuko lirateke hizkuntza gutxitu batean presentzia noranahikoa duten faktore soziolinguistikoak, eta faktore horiek hizkuntza horren kultura-sisteman duten eragin estrukturala. Beste aldean, "normalarenean”, kokatuko genituzke faktore kultural hutsak, inolako interferentzia soziolinguistikorik ez luketenak.\nHizkuntza gutxitu bateko kultura-sistemaren parte bazara, parte zaren sistema horri zilegitasuna, balioa eta aitortza ematen botako duzu izerdia (hala bota dugu guk, eta botatzen dugu egunero). Hau da, antzezgai, kantagai, idazgai duzun ardatz hori bektorean “ez normaletik" "normalerako" bidean mugitzen saiatuko zara.\nTxapelketa zer den, eta bertso-mugimenduaren barruan zein pisu izan behar duen jendeari esplikatzen pedagogia-intentzio sanoa izan dugu bertso-munduaren jiran gabiltzanok (erlatibizatzen zenbat ahalegin, bertsozale-zonbi saldoaren beldur edo) baina, egia esan, gero norberak aukeratzen du beretzat zer den eta zer ez. Elur-bola bera bakarrik hazten da. Beraz, eta ondorioz, bakoitzak aukeratzen du "ez normal – normal" bektorearen zein koordenadatan kokatu txapelketa.\nNire ustez, aurtengoak bektorearen erpin normalera apur bat gehiago gerturatu garela erakusten duten inoiz baino adierazle gehiago izan ditu. Zerrenda luzea izan daiteke: sare sozialetako hater-ak, kritika espezializatuaren zorroztasun eta pisu gero eta handiagoa, bertsolari batzuek konbentzioei eta politness kulturalari (komunitateari) ihes egiteko erakutsitako grina esplizitua, zenbaiten aldetik masa-kulturaren onarpen-mailara (kultura gutxitu batean halakorik egon daitekeela bai baitakigu, askok kontrakoa uste arren) gerturatu ahal izan diren mezu eta diskurtsoak detektatzeko gogoa, e.a.\nEz normalaren erpinera ainguratzen gaituzten adierazleak hor diraute, ordea: txapelketako saioen banaketa geografikoan egindako apustua, euskal instituzio eta hedabideek hizkuntza-arrazoi bistakoengatik eman dioten garrantzia; txapelketan aurrera egin ahala saioek, jende kopurua igotzeaz bat, beti hartzen duten komunio eta liturgia kutsua, "zer garen" erakustekoa (aukeratu egun bat, txapelketa urteko abenduan, Durangoko Azokaren eta BECeko finalaren arteko egunetan baino euskaldunago sentitzen zarena), sare sozialetako hainbat iritziren eta hainbat kritika espezializaturen aurreko komunitate-defentsa lotsagarri samarra.\nBeraz, horra hipotesia: bektorean gero eta eskuinerago goaz. Gero eta normalagoak gara.\nBaina hipotesi hori gezurra da. Hemen esandako guztiak ez du ezertarako balio, total, txapelketa anomalia bat baita, eta anomaliaren erpina baita BEC. Bektorea kurbatua da, ez zuzena. Gaizki goaz ez badugu gogoratzen (harrokeria eta lotsarik gabe, hala delako eta listo) bertsolaritza, espresio-bide bezala eta gizartean duen artikulazioa kontuan hartuta, bakana dela (oh!), eta bakanago egiten duela hizkuntza bakar batekin (gure kasuan, badakizue, euskararekin) siames lotura izateak. Eta hizkuntza bakar hori gutxitua bada, ezinezkoa da "ez normal" erpineko faktore soziolinguistikoak ahaztu eta bektorearen alde "normaleraino", besterik gabe, lerratzea.\nErremediorik gabeko distantziakidetasunera garamatza horrek. Eta batzuetan min ematen digu. Posible da liturgia-kutsurik gabeko txapelketako saiorik? Ez. Txapelketako saioak euskal komunitatearen hezurmamitze eta festa hutsa dira? Gaur egun ez, eta ez dira inoiz izan (bertsozale kritikoak onberatasun gutxi izan du tradizionalki, beste gauza bat da tabernan jardun duela batik bat). Posible da txapelketako saio bat zer garen ahaztuta ikustea? Oraindik ez (egongo dira aitzindariren batzuk igual, salbuespen ondradu paperean), eta ez dut esango inoiz ez denik izango: profetei utziko diet lan hori.\nBeraz, norberak koka dezala bere posizioa bektorean, baina ibili zuhur: kurbatik jausten denak min hartzen du. Nik, aitor dut, e(u)skizofreniko ibili naiz, marra okerraren gainean atzera eta aurrera, aurtengo irailetik abendura: sormenaren kritika estetiko hutsak dakarren gozamenean batzuetan, eta gutxituaren poz arraro horretan kulunkan besteetan.


"Jaiak herrikoak izateko aldaketak eman dira Txosnagunean" - Orozko - Aiaraldea.eus\nIzar Mendiguren Cosgaya 2019-07-30 08:06\nTxosnaguneko egitaraua aurkeztu dute. / Aiaraldea\nOrozkoko Txosnaguneak egitarau oparoa prestatu du aurtengo festetarako. Elkarte eta dinamika berriak gehitu zaizkio proiektuari; Orozkorock banden lehia eta goitiberak kasu.\n"Inoiz baino herrikoiagoak izango dira aurtengo Orozkoko jaiak", baieztatu du Eider Solatxik. Orozkoko Txosna Batzordeko kideak, elkarteen arteko elkarlana nabarmendu du: "Aurten lehen aldiz txosnagunea beste eragile batzuekin batu da, eta auzolanean eraiki dugu egitaraua; ehuneko ehunean ez bada, hein handi batean autogestionatuta".\nSupelaur, Orozkoko Gazte Asanblada, Orozkorock eta Matxintxu aritu dira egitarau oparoa prestatzen. "Sortutako aliantzak oso aberasgarriak dira", erantsi du Solatxik, "Txosnagunean aldaketak eman dira jaiak herrikoak izateko, eta horretarako elkarteen parte hartzea oso inportantea da".\nKontzertuei dagokienean Mugalari, Siroka, Dj Bull, Yogurinha Borova, Las Tea Party eta Iker Lauroba bertaratuko dira, besteak beste.\nBestalde, aurten ere Zapatu Morea egingo dute, emakumeak erdigunean jartzeko: "Aldarri feministak egiteko, jaietan erasorik gabe gozatu nahi dugula aldarrikatzeko, emakumeak jaietan ere libre garela adierazteko eta oholtza gainean ikustarazteko". Ohi bezala, Matxintxurekin batera osatu dute egun hori.\nGazte Eguna eta Elkartasun Eguna ere izango dituzte: "Gazte Asanbladari esker eraikitzen da txosnagunea, eta horri esker gazte askok txandak egiten dituzte, eta auzolanetan parte hartu. Gazteok subjektu klabe garela jaiak antolatzeko adierazi nahi dugu egun horrekin, jaien antolakuntzaren lehen lerroan jartzen baikara horrela".\nElkartasun keinu gisa, Alaitz Aramendi orozkoarrak 12 urte daramatzala espetxean salatuko dute irailaren 1ean. Horrez gain, 47 euskal herritar epaituko dituztela-eta, babesa adierazteko argazkia aterako dute.\nGoitibehera lasterketa lehenbizikoz\nGoitibehera lasterketa izango da Gazte Asanbladaren aurtengo nobedadeetako bat. Abuztuaren 30ean egingo dute, 19:30ean txosnagunetik abiatuta. Izen-emate epea zabalik dago, orozkokogazteasanblada@gmail.com helbidera bidali beharko dute interesdunek mezua, edota Itxina tabernan egin.\n"Pedalak edota motorra ezingo dira erabili, eta derrigorrezkoa izango da kaskoa eramatea", nabarmendu dute.\nAbuztuak 30, barikua: Gazte Eguna\n12:00 // Txupinazo alternatiboa eta txosnen irekiera\n12:05 // Kale animazioa eta mural margoketa\n12:30 // GZTxef lehiaekta\n14:·0 // Gazte bazkaria eta bingo musiaktua\n19:30 // Goitibera lasterketa\n20:30 // Sardinada\n22:00 // Kontzertuak: Mugalari, Siroka eta DJ Bull\nAbuztuak 31, larunbata: Zapatu Morea\n12:00 // Emakume* sortzaileen azoka\n13:00 // "Neska*gazteok kaleak astintzera!"\n19:30 // Herrian zehar kalejira feminista Mamiki batukadarekin\n21:30 // Ikuskizuna: 4 eme (ostean ekitaldia)\n0:30 // Kontzertuak: Yogurinha Borova, Las Tea Party\nIrailak 1, domeka: Elkartasun Eguna\n20:00 // "Euskaol preso, iheslari eta deportatu politikoak etxera" manifestazioa txosnagunetik (eta ostean elkartasun argazkia "47akHerrian")\n21:30 // Elkartasun afaria (ostean Iker Lauroba)\nIrailak 2, astelehena: Rock Eguna\n18:00 // Garagardo dastaketa\n20:30 // Orozko Rock I.Banden Lehiaketako finala\nEgun osoan zehar argazki erakusketa\n19:00 // Ezker pareta III.Txapelketa Herrikoiaren final handia\nIrailak 4, eguaztena: Berakatz Eguna\n22:30 // DJ Uxun&Tatun


BIDEBARRIETA KULTURGUNEAK, ETAREN TERRORISMOAK MARKATUTAKO GIZARTEAREN ERRETAULA DEN PATRIA, FERNANDO ARAMBURUREN AZKEN ELEBERRIAREN AURKEZPEN EKITALDIA JASOKO DU ASTEAZKENEAN – Bilbao Kultura\nHome » Berriak » Bilbao Kultura @eu » BIDEBARRIETA KULTURGUNEAK, ETAREN TERRORISMOAK MARKATUTAKO GIZARTEAREN ERRETAULA DEN PATRIA, FERNANDO ARAMBURUREN AZKEN ELEBERRIAREN AURKEZPEN EKITALDIA JASOKO DU ASTEAZKENEAN\nBIDEBARRIETA KULTURGUNEAK, ETAREN TERRORISMOAK MARKATUTAKO GIZARTEAREN ERRETAULA DEN PATRIA, FERNANDO ARAMBURUREN AZKEN ELEBERRIAREN AURKEZPEN EKITALDIA JASOKO DU ASTEAZKENEAN\nEkitaldia Bidebarrietako Liburutegiko ekitaldi aretoan egingo da, arratsaldeko 19:30etan, sarrera librearekin leku guztiak bete arte.\nBilboko Udaleko Kultura Sailaren esku dagoen Bidebarrieta Kulturguneak, Fernando Aramburu idazle gipuzkoarraren azken eleberriaren aurkezpen ekitaldia jasoko du datorren asteazkenean, IRAILAREN 14an, arratsaldeko 19:30etik aurrera. Patria (Tusquets arg.) lanak, ETAren terrorismoaren ondorioz apurtuta eta elkarren kontra dagoen herri baten hiru hamarkada kontatzen ditu. Ekitaldia, kulturan espezializatutako Cesar Coca kazetariak aurkeztuko du, eta streamingez eskainiko da www.kulturguneatb.net webgunearen bitartez.\nIa 700 orrialdetan, Patria lanak, Donostiatik gertu dagoen herri batean bizi diren bi familiaren historia kontatzen du. Hasiera batean adiskidetasun estuak elkartutako familiak dira, baina denbora asko igaro aurretik etsai bihurtuko dira arrazoi politikoak direla eta, eta amek, narrazioaren ardatz nagusiek, bultzatutako elkarrenganako gero eta gorroto handiagoaren biktima izango dira. Ekintzak hiru hamarkada baino gehiago hartzen ditu, laurogeiko hamarkadaren erdialdetik, ETAk indarkeria behin betiko utziko zuela iragarri eta hilabete batzuetara arte.\nEtsai diren arren, familia bietako seme-alabetako batzuek harremanetan jarraitzen dute ezkutuan. Lehenbiziko familiak gora egingo du ekonomiaren ikuspuntutik, garraio enpresa bat duen aitaren ekintzailetzarako gaitasunari esker. Bere eta senideen bizimodua goitik behera aldatuko da ETAren estortsioaren biktima bilakatzen denean. Geroago hil egingo dute, eta gertakari horrek hainbat modutara izango du eragina bi familietako kide bakoitzarengan. Bigarren familiako semeetako bat ETAn sartuko da, hainbat atentatutan hartuko du parte eta kartzelan amaituko du.\nFernando Aramburu (Donostia, 1959) Filologia Hispanikoan lizentziatua da Zaragozako Unibertsitatean, eta 1985etik Alemanian bizi da. Kontalari azpimarragarria, hiru kontakizun liburuki eta Fuegos con limón, Los ojos vacíos, El trompetista del Utopía, Bami sin sombra, Viaje con Clara por Alemania, Años lentos, La Gran Marivián, Ávidas pretensiones eta Las letras entornadas eleberriak idatzi ditu. Beste sari batzuen artean Euskadi Saria, Mario Vargas Llosa Saria, Real Academia Española Saria, Tusquets Editores Eleberri Saria eta Biblioteca Breve Saria irabazi ditu.\nBIDEBARRIETA KULTURGUNEA, Bidebarrietako liburutegiaren barruan, helburu nagusi liburuaren eta literaturaren hedapena duen gunea da.\n← 108 HERRIALDETATIK ETORRITAKO 4.109 FILM LABURREK HARTUKO DUTE PARTE AZAROAREN 18TIK 25ERA OSPATUKO DEN BILBOKO DOKUMENTALEN ETA FILM LABURREN NAZIOARTEKO JAIALDIAREN–ZINEBIREN 58. EDIZIOAN\nBIDEBARRIETA KULTURGUNEAK JAVIER ARNAIZ IDAZLE BILBOTARRAREN “LA VOLUNTAD QUEBRADA” POESIA LIBURUAREN AURKEZPEN EKITALDIA JASOKO DU OSTEGUNEAN →


"Eskuin muturrerantz" -Alaitz Amundarain- Halabedi\nHalabedi > Opiniones > «Eskuin muturrerantz» -Alaitz Amundarain-\n«Eskuin muturrerantz» -Alaitz Amundarain-\nIgandean Brasilen egin ziren hauteskundeen bigarren itzuliaren ondoren, Jair Bolsonaro Alderdi Sozial Liberaleko hautagaia izan da irabazle. 1985ean diktadura amaitu zenetik eskuin muturra ez da boterean egon. Demokrazia, konstituzioa eta askatasuna defendatuko duela esan du eta indarkeriaren eta korrupzioaren kontra lan egingo duela. Mezu honek konbentzitu ditu Brasildar asko eta kalean jendea mugiaraztea lortu du. Azken urte hauetan, bai latinoamerikan baita Europan ere, eskuin mutur alderako norabidea hartu dute hainbat herrialdek. Ezkerreko alternatiben beharra dagoela argi dago, baina ezkerra oso zatituta dago.\nMundu martxak Bilbon egin dituen topaketara hainbat herrialdeetako emakumeak etorri dira. Kurduak esaterako. Bilgune Feministak eta Askapenak antolatutako haien hitzaldi batera joateko aukera izan nuen atzo bertan Gasteizko Memoria Gunean. Brasilgo kontuak buruan nituela nebilen oraindik. Hanan Sido, Kongra Star-eko kidea eta Gülciham Simşek DBPko kideak aritu ziren hizketan luze. Kurdistango herriaren borrokaren berri eman zuten. Haien borroka ez da batere erreza baina indar handiarekin ari dira borrokan. Emakumea lehen lerroan ari da borrokan eta esperantza, irabaziko dutenaren ideia dute nagusi.\n← «¿Qué sociedad nos preparan los Salvini y los Trump?» -Agus Gorbea-\n«Euskaldun berri guztiei eskerrik asko» -Mirari Ullibarri- →


Hasi > Kalkularako gailuak > SCHICKARD KALKULAGAILUA\n“Erloju kalkulagailu” bat da, eta bi mekanismo bereiz ditu: zilindro formako Napierren abako bat goiko aldean, eta oinarrizko lau eragiketa aritmetikoak "bururakoarekin" egin ditzakeen batuketa partzialen mekanismo bat beheko aldean.\n30 x 38 x 15 cm.\nPieza Antonio Pérez Prados irakaslearen bilduma partikularrekoa da, eta aldi baterako utzi dio Nafarroako Unibertsitate Publikoari.\nXX. mendea (1894ko jatorrizkoaren erreprodukzioa)\nZura - papera - metala\nAldi baterako utzia - bilduma partikularra\nBeheko aldeko tresna sei gurpil horzdunen mugimenduan oinarritzen da. Gurpilak beren artean engranatzen dira, halako eran non gurpil batek ematen duen bira oso bakoitzeko, bere ezkerreko aldean dagoen gurpilak bira baten hamarrena ematen baitu. Funtsean, kalkulagailu paskaldar bat da, baina Blaise Pascalen asmakizuna baino lehenagokoa.\nGoiko aldea Napierren abako bat da, eta sei zilindro, erregeleta irristatzaileak eta eragiketak egiteko sei disko ditu. Batuketak eta kenketak egiteko gauza da. Zilindroek biderkatzeko taulen zifrak dauzkate, diskoek gurpil horzdunak dauzkate barnean eta beren artean engranatzen dira. Gurpil bakoitzean markatutako zifrak erdiko plantxako irekiduretan irakurtzen dira.


EBAZPENA, 2021eko ekainaren 17koa, Finantza Politikako zuzendariarena, zeinaren bidez jendaurrean jartzen baita Euskal Autonomia Erkidegoko Higiezin-kredituen Bitartekariak eta Higiezinen Mailegu-emaileak eskuestea eta erregistratzea eta horiek gainbegiratzeko eta zehatzeko eginkizunak arautzeko den Dekretuaren proiektua. - Eusko Jaurlaritza - Euskadi.eus\nEkonomia eta Ogasuneko sailburuaren 2021eko maiatzaren 21eko Aginduaren bidez, aurretiazko onarpena eman zaio Euskal Autonomia Erkidegoko Higiezin-kredituen Bitartekariak eta Higiezinen Mailegu-emaileak eskuestea eta erregistratzea eta horiek gainbegiratzeko eta zehatzeko eginkizunak arautzeko den Dekretuaren proiektuaren testuari.\nXedapen Orokorrak Egiteko Prozedurari buruzko abenduaren 22ko 8/2003 Legearen 8.1 artikuluan zehazten denez, herritarren eskubide eta interes legitimoei eragiten dieten xedapen orokorrak entzunaldi-izapidetik pasa beharko dira. Halaber, xedapenen izaera aintzat hartuta komenigarria baldin bada, jendaurrean jarri beharko dira.\nOndorioz, Ekonomia eta Ogasun Sailaren egitura organikoa eta funtzionala ezartzeko otsailaren 23ko 69/2021 Dekretuaren 8. eta 13. artikuluetan xedatutakoarekin bat, honako hau\nLehenengoa. Jendaurrean jartzea Euskal Autonomia Erkidegoko Higiezin-kredituen Bitartekariak eta Higiezinen Mailegu-emaileak eskuestea eta erregistratzea eta horiek gainbegiratzeko eta zehatzeko eginkizunak arautzeko den Dekretuaren proiektua, 20 egun balioduneko epean, ebazpen hau Euskal Herriko Agintaritzaren Aldizkarian argitaratu eta hurrengo egunetik hasita.\nBigarrena. Aurreko zenbakian aipatu den proiektuaren espedientea kontsultatu ahal izango da, lehen adierazitako epean, Ekonomia eta Ogasun Saileko Finantza Politikako Zuzendaritzan (Donostia kalea 1, 01010 Vitoria-Gasteiz) eta Eusko Jaurlaritzaren egoitza elektronikoko iragarki-taulan (www.euskadi.eus). Egoki jotzen diren alegazioak, agiriak eta frogagiriak epe eta leku berean aurkeztu ahal izango dira.


Quim Arrufat (CUP): "Independentzia aldarrikapena gauza askoren konbinaketa izango da"\nErreferenduma, independentzia aldarrikapena eta, Carles Puigdemont eta berarekin adostu beharreko aurrekontuak dira elkarrizketaren ardatzetakoak. Zuzendaritza berria hautatu ondoren CUPeko barne egoeraz ere mintzo da Quim Arrufat.\n2016ko urriaren 14a\nQuim Arrufat, CUPeko zuzendaritza berriko kidea. (Argazkia: Vilaweb)\nErreferenduma edo erreferenduma. Carles Puigdemontek finkatutako bide orri berria gustuko duela dio Quim Arrufatek, CUPeko zuzendaritza berriko kide eta parlamentari ohiak. Baina Vilawebek egindako elkarrizketan berak ere ez du guztiz argi egingo denik. Horregatik, bere ustez “erreferenduma egiten uzten ez badigute, giltzarri da amaieraraino joatea. Independentzia aldarrikatzeko prest izan behar dugu”.\nOrain arte independentismoak metatu duen %48 nahikoa ote den galdegin dio Andreu Barnils kazetariak. “Adostutako erreferenduma molde eta era guztietara saiatu ondorengo adierazpena litzateke. Hori da garrantzitsuena”. “Orduan, errazago ikusten duzu DIU [independentzia aldarrikapena] RUI [aldebakarreko erreferenduma] baino?”: “Ez dakit, seguruenik gauza askoren konbinaketa izango da”.\n“Konfiantza diozue Puigdemonti?” “Bai. Konfiantza diot. Baina bere alderdiari askorik ez. Eta gero eta gutxiago Mas lehendakariari. “Lehengo Convergenciaren inguruan badira konfiantza txikia ematen didaten sektoreak. Bada jendea nekaezin ari dena prozesuaren aurka eta bere alde, Quico Homs [Masen gobernuko bozeramaile ohia] adibidez”.\nEn Comú-koen jarrera berriaz ere mintzo da Arrufat, datozen hilabeteetan gauza asko argitu beharko dituztela adieraziz: “Noiz ulertuko dute Kataluniako Bidea dela Espainia bersortzeko biderik demokratiko eta azkarrena?”. Hala egin ezean, “En Comúk Iniciativa bihurtzeko arriskua du”.\nBehin erreferendumarena adostu ondoren, orain aurrekontua adosteko unea iritsiko da eta argi dago hau ez dela horren samurra izango: “Ez dezatela pentsa baiezkoa lortuko dutenik aurrekontuei begiratu barik. Munduko parlamentu guztietan zenbakiei buruz berba egitea sakratua da; ikusten badituzu kenketak, batuketak eta biderketak egiten dituzu, eta ikusten duzu zeri eragiten dioten eta zeri ez (…). Aurrekontuak begiratu gabe onartzea nahi izatea jauntxokeria da”.\nAurrekontuetako gai klabea fiskalitatea dela dio Arrufatek. Badakite zailtasun handiak izango direla, “baina zera esaten dugu: erakutsi iezaguzue neurri fiskalekin aberastasuna banatzeko borondatea”. “PFEZ ukitu behar da, eta horrek urduritasun handia dakar. Aberastasuna eta patrimonioari buruzko zerga ere sor liteke. Turismoaren eragina zerbitzu sozialetara bideratzea ere egingarria da”.\nPoble Lliure eta Endavant\nCUPen barne egoera ere jorratzen da mintzaldian. “Zein desberdintasun dago CUPeko lehengo eta oraingo zuzendaritzaren artean?”. Arrufat: “Zaharra betiko eredua da, erakundean gertatzen zena jasotzen zuena. CUP bi bloke handitan polarizatzen da, eta banaketa hori islatu egiten da idazkaritza nagusian ere”. Lehen pertsonak hautatzen zirela dio eta orain lan taldeak hautatu direla, “baina kideak ez datoz bloke antolatuetatik. Horrek automatikoki dakar idazkaritza ez bihurtzea gatazka gune, lan eta kooperazio gune baizik”.\nCUPeko bi bloke horiez ere mintzo da eta inertzia historikoaren ondorio direla zehazten du: “MDT, orain Poble Lliure. Eta Endavant. Bi erakunde hauek eraiki dituzte CUPeko hausnarketa estrategikoak eta CUP ulertzeko bi era sortu dira. 80ko hamarkadan Fronte Patriotikoa eta Fronte Popularra baziren, orain ere, gutxi gora-behera antzera gertatzen da. Bien ekarpena handia izan da, baina CUPek nazio mailako bere espazioa, eztabaidak eta kuadroak sortzeko ordua da, ez bakarrik udal mailakoa”.\nKanal hauetan artxibatua: Katalunia independentziarantz | CUP


Pelaioenean kokatuko diren egitasmoak lantzeko parte hartze prozesuen aurkezpena larunbatean - Kalezar - Noaua.eus\nEmakumeen Etxea eta kalezartarrentzako udal ekipamendua\nPelaioenean kokatuko diren egitasmoak lantzeko parte hartze prozesuen aurkezpena larunbatean\nNoaua Aldizkaria 2020-09-16 14:03\nEmakumeen Etxea eta kalezartarrentzako udal ekipamenduaren egoitza izango da etorkizunean, Kalezarko Felix Aizpurua plazako Pelaioenea eraikina. Kanpoaldea birgaitu dute, barruko "mamia" eraikitzen hasi nahi du orain Usurbilgo Udalak, bi egitasmo hauekiko interesa dutenekin. Bi proiektuontzako parte hartze prozesu bana iragarri du. Abiatzeko, aurkezpen ekitaldia deitu du larunbaterako (irailak 19) 12:00etan Pelaioenea atarian bertan. Bertaratu nahi dutenek aurrez eman behar dute izena, Gizarte Zerbitzuetara deituta.\nSegidan dituzue irailaren 19an abiatuko diren parte hartze prozesuei buruz Usurbilgo Udalak aurreratu dituen xehetasun nagusiak. "Bi gune bereizi izango ditugun arren, elkarren berri izan eta elkar elikatuko duten prozesuak izatea espero dugu", adierazi zuen Naiara Arri, Elhuyarreko ordezkariak, irailaren 7ko aurkezpenean. Zereginotan esperientzia zabala duen Elhuyarrek dinamizatuko ditu prozesuok.\nBi egitasmoek helburu bera dute; "Kalezar bizigarriagoa izatea". Proiektu osagarritzat jo zituen Agurtzane Solaberrieta alkateak. Emakumeen Etxeari dagokionean, "nahiko genuke eraikin hau, Emakumeen Etxea, Usurbilgo emakumeentzako erreferentziazko gune bat, espazio bat izatea. Emakumeak ahalduntzeko espazio bat, elkar ezagutu, topatu, zaindu, hausnartu, konspiratu, maitatu, eraiki edota burujabetzeko gunea hain zuzen ere".\nKalezartarrentzako udal ekipamenduari dagokionean, "auzotarrek auzoaren beharrei erantzuteko lokal bat behar dutela helarazi diote udal gobernuari eta Pelaioeneak horretarako aukera ematen du gure ustez", adierazi zuen Oxkar Santamaria zinegotziak. Auzoen Usurbil eraikitzeko erronkaren bueltan kokatzen du egitasmoa udal gobernu taldeak. "Auzo guztien Usurbil eraiki nahi dugu. Auzo bizigarriak nahi ditugu, ez dugu Kaxkoa eta auzoen arteko desberdintasunak areagotzerik nahi, arrakalarik sortu nahi. Auzoek ere nortasun, ezaugarri, behar, eta errealitate propioak dituzte eta horietan arreta jarri nahi dugu, auzoetako bizi kalitatea hobetzeko asmoz".\nPELAIOENEA ERAIKITZEKO PARTE HARTZE PROZESUAK\nTokia: Pelaioenea atariko Felix Aizpurua plaza. Euria bada, Sutegin.\nZehaztasunak: Emakumeen Etxea eta kalezartarrentzako udal ekipamendua, bi egitasmoak parte hartze prozesuak abiatzeko aurkezpen ekitaldia.\nOSASUN ETA SEGURTASUN IRIZPIDEENGATIK, AURREZ IZEN EMATEA EZINBESTEKOA\nBI PARTE HARTZE PROZESU\nHelburua: espazioaren antolaketa, funtzionamendua, kudeaketa... definitzea.\nNori zuzendua: emakume usurbildarrei, mugimendu feministako kideei, herriko elkarteetako partaideei...\nKalezartarrentzako udal ekipamendua\nHelburua: Kalezarko eta kalezartarren beharrak identifikatu, behar horiek asetzeko espazioak definitu, funtzionamendua eta kudeaketa zehaztea.\n"Etorkizuneko Pelaioenea mamiz eraikitzen hastera goaz"\nNoaua Aldizkaria ira 08 Kalezar\nKanpoko egitura konpondu eta itxura berritu ostean, barneko egitura eraikitzen hasteko ordua heldu zaio Kalezarko Pelaioeneari. Etorkizunean Emakum...


Motor bakarreko teknologia: olatuen energia | Consumer\nMotor bakarreko teknologia: olatuen energia\nDatozen urteetan energia berriztagarri gehiago bihurtuko da\narabera: Astelehena, 2008ko urriaren 20a\nIrudia: Tomás Jorquera Sepúlveda\nEspainiak motor bakarreko teknologiaren olatura igo nahi du. Zenbait prototipo dagoeneko hasi dira probatzen herrialdeko hainbat lekutan, urte batzuetan olatuen indarra energia berriztagarri bat gehiago izan dadin. Munduko beste leku batzuetan, hala nola Portugalen, Norvegian edo Eskozian, serio hartzen ari dira, eta dagoeneko badituzte hainbat instalazio. Hala ere, teknologia horrek garapen handiagoa behar du lehiakorra izateko.\nImagen: Tomás Jorquera Sepúlveda\nOrain dela egun batzuk, Santoñan (Kantabria) eta Pasaian (Gipuzkoa) teknologia undimotrizeko bi prototiporen kokapena ikusi zuten. Itsasertzaren aurrean dagoen buia bat da, eta olatuek sortutako mugimendu bertikala baliatzen du energia sortzeko. Buiak ponpa hidrauliko bat du, lortutako energia mekanikoa alternadore batera eramaten duena. Haren korrontea, gero, lurrera transmiti daiteke urpeko kable baten bidez.\nKantabriako kostaldean dagoen buiak 40 kilowatteko (kW) potentzia sor dezake, nahiz eta asmoa bere funtzionamendua probatzea den, aurrerago beste bederatzi gehitu ahal izateko. Hala, urtean 1.400 kW-eko ahalmena duen instalazio bat izan liteke, 2.500 etxetako etxeko kontsumoaren baliokidea den elektrizitatea.\nBestalde, Pasaiako prototipoa 1:4 eskalan egina dago, hainbat hilabetetan haren errendimendua eta ingurunean izan ditzakeen eraginak aztertzeko. Emaitzak positiboak badira, sustatzaileek tamaina errealeko gailu bat jarri nahi dute, 500 kW-eko potentziakoa. Oceantec proiektuaren barruan dago instalazioa, eta lau milioi eta erdi euroko aurrekontua du.\nGalizian beste teknologia-mota bat probatu dute, “Pelamis” izenekoa. Izenak, itsas sugea esan nahi duenak, bere itxura adierazten du. Zilindro artikulatuak eta partzialki murgilduak ditu sistemak. Olatuak mugimendu erlatibo bat eragiten du zilindroen artean, eta horrek sistema hidrauliko bat eta, ondoren, sorgailu elektriko bat aktibatzen ditu. Egitura horrek energia-bihurketaren eraginkortasunaren kontrako erresistentzia lehenesten du, itsas baldintza oso txarrak dituzten eremuetarako pentsatuta baitago. Kalkuluen arabera, sistema horietako 30ek Europako 20.000 etxebizitza ingururen energia-beharrak ase ditzakete.\nEspainian, energia motor bakarreko instalazioek 100 MW sor ditzakete 2020rakoMutrikuko portuko dike berrian, baita Gipuzkoan ere, datorren urtearen erdialdean “ur-zutabe oszilatzaile” bat jarriko dute martxan. Gailu hau 6,1 milioi euro kostatzen da, eta itsas hondoan dagoen tximinia modukoa da. Olatuak irekiera batetik sartzen dira, eta uraren maila igo eta jaisten denean, airea biratu eta sorgailu bat bultzatzen duen turbina batetik pasatzera behartzen da.\nGranadillako portuan (Tenerife) ere energia undimotrizeko instalazio bat probatzeko asmoa dago. Proiektuak 400.000 euroko aurrekontua du, batez ere Europar Batasunak eta Tenerifeko kabildoak finantzatua.\nAzken finean, sustatzaileen helburua da probatzea zer sistema den onena etekina ateratzen hasteko. Izan ere, Energia Berriztagarrien 2011-2020 Planak olatuen energia eta gainerako energia berriztagarriak barne hartuko ditu. Hala, bada, 2020rako garapen teknologiko eta erakundeen laguntza egokia duten adituek diotenez, egun horretan Espainiako energiaren %20 berriztagarria izango da, eta undimotrizitate-instalazioek 100 MW sor ditzakete.\nMundu osoko teknologia\nOlatuetatik energia ateratzeko gai den teknologia lortzeko helburua ez da berria. Lehen patenteak Parisen erregistratu zituen, Frantziako Iraultzaren garaian, Girard aita-seme abizen batek. Hala ere, teknologia horren benetako garapena ez da hasi XX. mendearen azken laurdenera arte.\nIldo horretatik, adituek 81 prototipo aipatzen dituzte, eta horietako batzuk dagoeneko erabiltzen dira munduko hainbat lekutan. Urrutirago joan gabe, Portugal aurrealdea hartu nahi duen herrialdeetako bat da: joan den hilabetean, Frantziako Pokvoa de Varzim herriaren parean, Okeanós izeneko parke motor bat inauguratu zen, elektrizitatea sarera hornitzen zuena. Kasu horretan, 2,25 mw-eko ahalmena duten hiru Pelamis makina erabiltzen dira. Instalazio esperimental bat ere badu, Pico uharteko Azoreetako ur-zutabe oszilatzaile bat erabiltzen duena.\nNolanahi ere, undimotrizitate-teknologiaren aitzindaritzat hartzen dira Norvegia eta Eskozia. Eskandinaviako herrialdeak, 1985ean, landare bat jarri zuen Bergen inguruko kostaldean. Bertan, ur-zutabe oszilatzaile bat eta sistema propio bat konbinatzen ziren, “puntan errematatutako kanala” izenekoa. Bestalde, Eskoziak urteak daramatza sistema horiekin esperimentuak egiten Islay uhartean, baita berriak ere, hala nola “Salter ahatea”. Olatuekin oszilatzean sorgailu bat bultzatzen duten kono moduko bat da. Halaber, Estatu Batuak eta Australia bezalako herrialdeak. India, Txina, Suedia eta Japonia ere hainbat sistema probatzen ari dira.\nAbantaila eta eragozpen nagusiak\nOlatuen energiaren potentziala, UNESCOren arabera, 4.000 gigawattekoa (EJ) da, nahiz eta oraindik ez dakiten zenbat erabil daitekeen eta zenbat eman daitekeen prezio ekonomikoan. Alde horretatik, ibilgailu bakarreko instalazioek inbertsio handia eta garapen teknologiko handiagoa eskatzen dute. Arduradunek hobetu egin behar dute zenbait gaitan, hala nola olatuen mugimendu ez-lineala eta eskiboa aprobetxatzean duten eraginkortasuna, olatuen erasoarekiko erresistentzia, eta hori guztia kostu onargarriarekin.\nHorregatik, horrelako instalazioak ez dira oraindik lehiakorrak. Adibidez, Portugalen inauguratu berri den instalazioa “komertziala” da, erakundeen laguntzei esker: kilowatt-orduko (kWh) 26 zentimo ordainduko da, eta kWh “arrunta”, berriz, 9 zentimotik behera.\nEnergia garbi gehiago izateko aukerak ezin dira baztertu. Undimotrizitate-teknologiak beste energia berriztagarriek baino abantaila gehiago ere baditu: energia konstantea eta aurresateko modukoa da, beti baitago olaturik, eta ingurunean duen eragina ere txikiagoa da.\nenergia olas-eu teknologia undi eragile undioko teknologia


Gatazkari buruz, norberetik igarota | Kultura | Berria\nETA erakundearen sorrera eta amaiera, «edo sorrera eta amaiera bana», Burgosko Prozesuak josiak, eta bizipen eta gogoeta pertsonalen bitartez osatuak. Eta lerro artean, arroz urez idatziak, «ikusezin gorde behar izan diren» hamaika kontu. Horiek Mikel Antzaren (Donostia, 1961) Arroz urez liburuaren osagaiak. Txalapartarekin eman du argitara, eta atzo aurkeztu zuen, Iruñean. «Sailkatu beharraren ondorioz» saiakera literario gisa aurkeztu dute, baina «testigantzatik, memoriatik edo kronikatik» ere baduela zehaztuta.\nAntzak hiru epetan banatzen du bere literaturgintza: lehenengoa, 1985ean Euskal Herritik ihes egin aurretik idatzitakoa; bigarrena, 2004tik 2019ra arte kartzelan izandako garaikoa; eta hirugarrena, 2019an Euskal Herrira bueltatu ondorengoa. «Eta itzuli nintzenetik aurrerakoa ez nekien nolakoa izango zen», adierazi du.\nHirugarren epeko lehen liburua, orain aurkeztu duena, ez zuen aurretik pentsatua, eta abiapuntua ez zen beretik sortu; Gara egunkariak duela urtebete egindako proposamen batetik baizik. Burgosko Auzia. Iraultza eta Bizi! eleberri grafikoa izango zenaren gidoia eta eranskin bat idazteko proposatu zioten, auzi hori zer izan zen azalduz. «Eranskina egitean ohartu nintzen nire biografiak harreman berezia duela Burgosko auziarekin». Eranskina idaztean, hainbeste loditu zen, ez zela sartzen, eta liburu bihurtzea erabaki zuen.\nGarazi Arrula Ruiz editorearen arabera, euskal gatazkari buruzko kontakizun bat da, baina «Mikelen buru-gorputzetik iragazia». «Hainbeste, non esan daitekeen ematen duela parekatzen dela ETAren sorrera, Mikelen gurasoek elkar ezagutzearekin». Hala, introspekzio ariketa baten bidez, testua «Txabi Etxebarrietarekin hasi eta tia Luzirekin bukatu» du, tartean beste hamaika izen «esanguratsu, oihartzunezko edo ezezaguni» lekua eginda.\nAntzak azpimarratu duenez, hala ere, ez du «gatazkaren generoan aditu bihurtzeko gogorik», ez eta gatazkaren kontakizunaren tirabiretan sartzeko asmorik ere, pertsonalki ez baitu osasungarri ikusten. Liburua ez da, beraz, «bataila baterako munizioa». «Nik bizitakoa kontatu dut, ahal izan dudanera arte», zehaztu du. Izan ere, ezin izan du den-dena kontatu. Baina, autozentsurarik egon al den galdetuta, ezetz erantzun du. «Ez da autozentsura, arroz urez idatzitako zerbait baizik. Gauza batzuk ezin dira esan; beste egoera batean posible litzateke guztiaz hitz egitea».\nLana ez da kontakizun jarraitu bat, ez eta narrazio bat ere, baizik eta «puska askok osatutako collage moduko bat»; eta emaitza, egilearen hitzetan, bitxia baino gehiago, «arraroa» da. «Nik ez dut inoiz halakorik irakurri».\nHasieran, liburuan eskaintza bat jarri zuen, baina kentzea erabaki zuen, ulertuta irakurriz gero argi geldituko zela nori eskaintzen dion. Halaber, aipu bat sartu zuen, eta hori ere kendu zuen. Baina irakurri egin du. Mari Luz Estebanen Andrezaharraren manifestua liburutik ateratakoa da: «Baina min guztiak ez dira fisikoak eta bizitzaren saminak hor dira pilatuta, iragan eta orain baten zentinelarik krudelenak. Neure egiten ditut, bizimina ikasbide. Nire bizi eskarmentuaren puskekin, onak zein txarrak, collage erraldoi bat egin nahi dut».\nEgilearen arabera, liburua trilogia baten azken alea izango da: Adur Larrearekin sortutako Burgosko Auzia. Iraultza eta Bizi! liburuarekin eta hilaren 18an Loraldian aurkeztuko duen Pessoak atera zuen kartzelatik Sarrionandia antzezlanarekin batera osatuko du.\nSortze prozesua «oso bizia eta organikoa» izan dela kontatu dute idazleak eta editoreak, «intuizio batetik abiatutakoa», eta denborak aurrera egin ahala, «gertakizunekin, halabeharrekin, enkontruekin» forma hartuz joan zena. Horregatik, aldaketa ugari izan ditu bidean; esaterako, izenburua eta azala hasieran beste batzuk ziren. Pandemia betean sortu du, eta sorkuntzak izurriaren ondorioz «galdutako bizipoza neurri handi batean berreskuratzen» lagundu diola ziurtatu du.


Google eta Yahoo mapen API-ekin borrokan\nGari Araolaza 2005/06/29 23:14\nAlbiste ikaragarria da. Edonork jarri ahal izango ditu Google edo Yahooren mapak bere webgunean:\nGoogle opens up Google Maps to developers\nNolako astea daramagun. Hau da bukaera gabeko karrera!\nSoftware librea: epe luzerako apostua\nGari Araolaza 2005/06/28 23:52\nInformatikari euskaldunen bilkuran esan nuen, eta geroz eta argiago daukat: Software librea epe luzerako apostua da\nBadaude software librera ekonomiaz pasatzen direnak. Horiek gaurko lizentzia kostuak aurreztu nahi dituzte, epe motzari begira. Baina ez dira konturatzen epe motzean nolako lan egin beharko dute software librearekin produktibo izateko. (hala ere, ongi etorri!). Batzuk lehenengo zailtasun horien aurrean atzera egingo dute. Beste batzuk tematuko dira eta jarraituko dute. Bejondeiela! bide ona aukeratu bait dute.\nDena dela, software libre guztia ez da horrela. Badaude esfortzurik gabe erabili daitezkeen aplikazio asko, baina ni aldaketa sakon batetaz ari naiz: Windowsetik Linuxerako migrazioaz adibidez.\nIa bi urte izango dira Linux-era pasa nintzenetik. Asko kosta zitzaidan; 4 bat urte joan ziren lehenengo aldiz Linuxa instalatu nuenetik benetan pasatu nintzen arte. Tartean RedHat, Suse, Mandrake, Debian eta azkenean berriz Mandrake, buruhauste ugari, ohitura falta (Windows-era hain lotuta nengoen).\nHobeto nenbilen aspaldian, gustora, aukera berriekin Linuxean, eta Windows-eko zenbait aukera galduta. Eta gaur konturatu naiz benetan zein abantaila dudan. Sistema guztia eguneratu dut, zaharra ezabatuta. 20 minutu besterik ez.\nGoizeko 11etan jarri dut deskargatzen CD bat.\nOrdubatak eta laurdenetan deskarga bukatuta zegoenez, CD-a grabatu eta berarekin sistema berrabiarazi.\nInstalazioa konfiguratu dut (partizio bat tamainaz aldatu, formatatu eta abar...) eta nahi nituen programak aukeratu ditut.\n5 minututan instalatu ditu pakete guztiak, monitorea, txartel grafikoa, soinu txartela, dena ongi instalatuta.\nNire datuak hor zeuden, denak garbi-garbi, ordubiak hogeitabost gutxitan.\nGero arratsaldez, egin ditut retoke batzuk, pakete eguneraketa ziurtatu eta e-posta programa instalatu (beste bost minutu). LISTO! Pena merezi du.\nGari Araolaza 2005/06/27 13:16\nFlickr.com argazki webgunea RSS bidez jarraitzeko modua dagoenez, nik baditut zenbait etiketa fitxatuta nire Bloglinesean\nHorrela deskubritu dut zein den Donostiako txoko kurioso bat, turista guztiek argazkiratzen dutena: alde zaharreko Santa Maria eliza, kale nagusitik begiratuta. Kontxa ere bai, baina hori zabalagoa denez perspektibak ere oso desberdinak dira.\nBilaketa azkar batek emaitza hauek eman dizkit:\nDonostiako turismo arduradunek kontutan izateko modukoa!\nDonostiako argazkiak Flickr-en\nWebgune baten disekzioa\nGari Araolaza 2005/06/14 23:31\nAurreko batean Webguneak eta autoak konparatzen nituen. Egunen batean webgune baten kontrolak zerrendatuko nituela agindu nuen. Hemen nator.\nGauza jakina da webguneak erabiltzeko sortzen direla, eta ez eseri eta begira gelditzeko. Badaude zenbait elementu webgune gehienetan daudenak eta erabiltzailearen esperientzia errazteko jartzen direnak. Baina webgune mota asko daude. Ez dira berdinak argazki webgune bat edo banketxe baten webgunea. Nik edukien webgune tipiko bat hartuko dut adibide moduan, honelakoetan nahiko elementu anitzak azaltzen bait dira.\nIparraldeko Euskal Kultur Erakundearen webgune berria hartu dut adibide moduan. Hona hemen barneko orrialde bat: (gertutik ikusteko, klik egin hemen )\nDisekzioarekin has gaitezen:\nBurukoa edo Headerra\nMantxeta edo logoa: toki ezaguna du, ezkerrean, goikaldean. Webgune osoa identifikatuko du eta barruko orrialdeetan gaudenean klik egin ezkero sarrera orrira eramango gaitu. Ez da erregela idatzia, baina web garatzaile gehienok erabiltzen dugu. Garrantzitsua webgunearen marka finkatzeko.\nLogoari lotuta, tagline edo lema. Bilatzaile edo beste lotura batetik iristen denak azkar ulertu dezan zein motatako webgunera iritsi den, disketxe bat den, rock talde baten webgunea edo atari kultural bat. Ez du metaforikoa izan behar, esplikatiboa baizik, lau hitz baina ongi jarriak.\nBeherago, burukoaren azpian menu nagusia. Menu honek webguneak dituen sail nagusiak azalduko dizkigu, nondik hasi izan dezagun. Oso garrantzitsua da hauek ongi aukeratzea, erabiltzailea zalantzarik gabe aurkitu dezan intereseko gaia. Hemen ere motz, testu argiak eta poesia gutxi! Gainera kasu askotan sail batean sartzean menu nagusiak kolorez aldatuko da erabiltzaileari zein sailetan dabilen aditzera emateko.\nEskumako alde honetan bigarren mailako aukerak jartzen dira, utilitateak eta abar. Laguntza behar duenak, zerbait konkretua aurkitu nahian dabilenak, hara begiratuko du. Ezkutuan ez dira jarri behar, baina bai bisualki bigarren maila batean.\nBilaketa: Ahal dela zabala, testu luzeak idazteko, eta aukera gehiegirik gabe. Jakina da erabiltzaile oso gutxik erabiltzen dituztela filtroak edo aukera aurreratuak. Bilaketa aurreratua eman nahi badugu, hobe da beste orri batean ematea, datu orri zabalago batekin. Askotan, datu orriak gehiegi diseinatzeko tentazioa izaten da, eta azkenean botoiek ez dute botoi itxurarik izaten. Hori ere ez da praktika ona. Erabiltzaileak garbi izan behar du non duen klik egiteko botoia.\nFuntzionalitateak: edukia ez diren funtzionalitateak, webgunearen mapa, webguneari buruzko informazioa, kontakturako informazioa eta abar. Hauek orriaren behekaldean ere jar daitezke. Kontua da bigarren maila batean jartzea, baina bila dabilenak erraz aurkitzeko moduan.\nHizkuntza aldaketa: gure bezalako ingurune eleanitz batean beharrezkoa. Kasu idealean orri guztiek beharko lukete hizkuntza aldatzeko aukera, berriz ere sarrera orrira joan beharrik gabe. Aukerak ematerakoan, herrialdeen banderak jartzearen tentazioa alde batera utzi (mexikarrek gaztelania aukeratzeko beti espainiako banderan klik egin behar, edo agian Guatemalako banderan, norbaitek ezagutzen du nolakoa den?) eta hizkuntza bakoitzaren izena jatorrizko hizkuntzan ager dadila.\nHurrengo batean jarraituko dugu.\nGari Araolaza 2005/06/08 23:19\nHonelako kateak ez zaizkit asko gustatzen, baina aintzakotzat hartu nautenei eskerronez.\nEuskazko blogariak ez gara gutxiago izango, eta guk ere bidea eman beharko diegu sarean zabaltzen diren meme horiei, ala? (Richard, ya te pensabas que iba a dejar sin cumplir el meme ¿no?)\nTestigua nork eman didan:\nRichard Moretek maiatzaren 27an eta Ana Malagonek 30ean.\nNire ordenagailuan dauzkadan musika artxiboen tamaina:\nGuztira 8 GB inguru, 750 kantu. Hala ere horietako asko bi aldiz dauzkat gordeta, bai enpaketatuta eta enpaketatu gabe.\nErosi dudan azkeneko diska:\nYes - 90125. 13 urterekin Biarritzen beraien kontzertuan izan ondoren erosi nuen binilo baten remasterizazioa CDan, aurretik publikatu gabeko zenbait abesti eta bertsioz aberastua.\nOrain entzuten ari naizen kantua:\nHughes Turner Project - Revelation. Rockero zaharrak oraindik jo ta su. Purple, Rainbow eta Malmsteenekin ibilitako jendea.\nSarritan entzuten ditudan edo niretzat esanahi berezia duten 5 kantu\nAurreko Yes-en Owner of a lonely hearts-ez gain:\nItoiz - Hegal egiten : 14 urterekin lehenengo filan entzundako kontzertua, JC Perez, Foisis, Jimmi Arrabit eta Jean Marie Ecay. Telecasterraren soka bat apurtuta Les Paul-a atera zuen JCk.\nVan Halen - Jump : (casualidad, ¿no?) el primer tema que toqué con un grupo. Por entonces todavía era bajista. ;-)\nYngwie Malmsteen - Heaven Tonight : metala aurkitu nuenekoa.\nDavid Lee Roth - Yankee Rose : Steve Vai lehenengo aldiz entzun nuenekoa. Gerora 3 aldiz ikusi dut zuzenean.\nWhitesnake - Judgement day : izenburu aproposa Elgetatik Kanpazar aldera iluntze baten noala autoarekin pinudira erortzeko. Osorik atera nintzen.\nRainbow - I surrender : pixkanaka iturrietara joanez, Rainbow, Deep Purple, Hendrix, Led Zeppelin...\nNik 5 baino gehiago behar nituzke, hainbeste abesti berezi dauzkat.\nZein 5 pertsonari pasatzen diedan testigua\nGari Araolaza 2005/06/08 13:02\nZein gauza ona den, beste buruhausterik gabe egur handi bat aurkitu eta berarekin arratsalde osoa pasatzea. Horixe esaten zidan nere koinatuak lehengoan, eta nolako arrazoia zeukan. Hortan ere berriz ikasi beharko dugu.


2017 apirila 6, osteguna 2017 iraila 18, astelehena\nProiektuaren gaia eta xedeak.\nProiektuaren gaia ezgaitasuna da eta haren bidez ezgaitasunak dituzten ikasleen egoerari eta premiei buruzko kontzientzia piztu nahi izan dugu. Gizartean maiz topatzen ditugu ezgaitasunak dituzten pertsonak, errukia sentitzen dugu, baina ez dugu ezer egiten. Proiektu honekin ezgaitasunak edo/eta nahasmenduak dituzten pertsonei dagokienez gizarteak dituen aurreiritzi ohikoenak desagerrarazten saiatu gara. Hori lortzeko ahalegin guztiak egin ditugu. Saiatu gara gure ikasleek ikus zezaten, batez ere adin txikiko haurrek, ezgaitasunak dituzten ikasleek askoz gehiago lor dezaketela eguneroko jardueretan ezgaitasunik ez duten ikasleekin lan egiten badugu. Gure ustez, hori oso garrantzitsua da umeek haurtzarotik enpatia sentitzeko.\nParte hartu duten ikasleen adina.\nGure ikastetxea haur hezkuntza eta lehen hezkuntzako landa eskola bat da. 40 ikasle ditu gutxi gorabehera eta atzerritik etorritako ikasle ugari ditu.\nProiektuko gainerako kideak haur hezkuntza, lehen hezkuntza eta bigarren hezkuntzakoak ziren.\nLandutako arlo kurrikularrak eta edukiak.\nProiektua zeharka curriculumeko arlo guztietan gehitu da. Adibidez, Gaztelania arloan elkarrizketak egin dira, galdetegiak prestatu dira eta eskutitzak idatzi eta trukatu dira. Plastika arloan lan anitz egin dira, esate baterako, ezgaitasunak dituzten artisten obra batzuk ezagutuz eta erreproduzituz eta haurren obrekin erakusketak antolatuz. Heziketa Fisikoan ezgaitasun ezberdinetara egokitutako jolasak eta paraolinpiadetako diziplinak ikasi ditugu. Musika arloan dramatizazioak egin eta hainbat hizkuntzatako abestiak ikasi dira. Ingelesean proiektuarekin zerikusia duen lexikoa ikasi da eta zorion-txartelak eta eskutitzak idatzi dira. IKTak erabiltzeari garrantzi berezia eman zitzaion ikasgelako lana hobetzeko.\nProiektua garatzeko aukeratutako tenporalizazioa (aldiak) eta metodologia.\nNo barriers for europeans proiektuak bi ikasturteko iraupena izan du, 2014-2016, eta haietan planifikatutako tenporalizazioari jarraiki lan egin da beti.\nHasiera batean, guraso, ikasle eta irakasleei galdetegi bat egin zitzaien ezgaitasunari buruz nolako ezagutzak zituzten jakiteko. Jarduera komunak planteatu ziren eta haiek burutzeko egutegi bat ezarri zen. Lurralde bakoitzeko irakasle koordinatzaileak etengabe harremanetan geunden zalantzak argitzeko edo lanerako planean ideia berriak sartzeko.\nHorrez gain, hilero, eta batez ere proiektua amaitutakoan, jarduerak ebaluatu egin ziren, haien garrantzia, ikastetxe bakoitzeko ikasleentzat egokiak ziren ala ez eta nolako eragina izan zuten ikusteko. Halaber, galdetegia berriro egin zen helburuak lortu ote ziren baloratzeko.\nUki daitezkeen material aipagarrienen artean ikasleen margolanen erakusketak, muralak, ikasgelen dekorazioa eta ebaluazio galdetegiak daude, besteak beste. Garrantzitsuena, gure ustez, haurren bizipenak dira, mugimendu arazoak dituzten ikasleekin bizikidetza izatea, lantegi okupazionaleko ikasleekin dantza egitea, joko paraolinpiko txiki batzuetan parte hartzea, etab.\nProiektua ebaluatzea eta hedatzea.\nProiektuaren barne ebaluazioa %100ean positiboa da, batez ere ikasle, familia eta irakasleengan nolako eragina izan duen ikusi dugulako. Horrez gain, motibatzen gaituena kanpo ebaluazio positibo bat lortu dugula da, izan ere, eTwinningen Kalitate Zigilu Nazionala eta Europako Kalitate Zigilua lortu ditugu.\nEskualdeko eta tokiko aldizkarietan eta online dauden komunikabideetan hainbat artikulu argitaratu dira. Halaber, komunikazio agentzia ugarik ere gure proiektuaren berri eman dute.\nIkastetxe, irakasle eta ikasleentzako onurak\nIrakasle, ikasle eta familiek elkarrekin lan egiten ikasi dute, eta badakite “agian egunen batean haiek ere ezgaitasunen bat izan dezaketela, nork daki?”. Proiektuak guztiok batera Europako lurralde ezberdinekin elkarlanean helburu bera lortzeko lan egiteko espiritua sortzeko balio izan du. Parte hartzaileek “mugak” hausteko ezagutza handiagoa eskuratu dute (kultura aniztasuna egon arren), hizkuntza gaitasunak hobetu dituzte, hizkuntza berriei buruzko ezagutza areagotu dute eta Europako beste lurralde batzuetan ezgaitasunak dituzten pertsonekin nola lan egiten den ikasi dute. Gainera, ikasleen ikaskuntza eta irakasleen eraginkortasuna hobetu egin da.\nProiektuaren TwinSpacerako sarrera\nProiektuaren webgunerako sarrera\nBecilla de Valderabuey-Valladolid-Gaztela eta Leon\n2017 apirila 6, osteguna 2017 iraila 18, astelehena Tagged: Enseñanza Primaria, inclusión, proyectos, proyectos destacados


4.4.1.- Espazio libreen sistema | Bergarako Udala\nArau Subsidiarioak indarrean egon diren epealdian, espazio libre berriak sortzerari buruz jasotzen zituzten aurreikuspen gehienak garatu dira. Egiteko gelditu diren jarduketak —hala nola, A-10 arean (Martoko gainean) aurreikusitako plaza berria sortzearena— aurreikusitako plangintza gauzatzerakoan egingo dira.\nUdalak lortu zuen Domingo Irala kaleko lursail pribatu guztiak (Barrenkaleko atzealdeak) eskuratzea. Horri esker, lehen fasea osorik urbanizatu ahal izan da, espazio libre eta bizikidetza-gune izateko.\nEgiteko gelditu dira, batetik, Ikerleku 4an Novedades zinemako eraikina botatzeko eta ordezteko kudeaketa-lanak burutzea, eta bestetik, Bidekurutzeta kaleko 6 eta 8 zenbakidun eraikinetako lorategiek izango duten tratamendua zehaztea, Xabier Maria Munibe plazaren eta Arrizuriaga parkearen artean indarreko Arau Subsidiarioek ordurako aurreikusten zuten espazio librearen egokitze-lanak amaitu ahal izateko.\nPlan Orokorreko area eta sektoreak garatzerakoan, beste espazio libre batzuk sortuko dira; horiek aurrerago azalduko dira.\n‹ 4.4.- Dotaziotarako lurzoru-beharrak gora 4.4.2.- Parke eta lorategi publikoak ›


DFB – 6 orrialdea – InfoBeaz\nBerrikuntza Sustatzeko Plana 2015\nMartxoaren 31ra arte zabalik egongo da Berrikuntza Sustatzeko Plana 2015 delakorako foru-laguntzak eskatzeko epea. Laguntzak lehiakortasuna hobetzeko asmoz enpresako edozein arlotan berrikuntza-proiektuak garatzen ari diren Bizkaiko enpresentzat dira.\nMartxoaren 4a, Nazioartekotzearen arloko laguntzak eskatzeko mugaeguna\nBizkaiko Foru Aldundiaren Ekonomia Sustatzeko Sailak Nazioartekotzearen arloan ematen dituen laguntzak eskatzeko atzerako kontaketa hasi da. Baldin eta zure enpresa beste herrialderen batean abiarazi nahi baduzu, aukera interesgarria duzu honako hau. Gogora ezazu datorren asteazkenean (martxoaren 4an) 13:30etan amaituko dela eskabideak egiteko epea.\n2015ean kooperaziorako foru-laguntzak\nOtsailaren 16tik martxoaren 16ra kooperazio-programarako eskaera-epeak irekia iraungo du. Horrekin Bizkaiko Foru Aldundiaren helburua, enpresen arteko lankidetza-ekintzen bitartez, enpresa txiki eta ertainak nazioarteko bihur daitezen sustatzea da.\nForu Aldundiaren 2015eko laguntzak nazioartekotze arloari\nMartxoaren 4ra arte egongo da zabalik Bizkaiko ETEak nazioarteko merkatuetan sarriago sartzeko eta jarduteko Bizkaiko Foru Aldundiak ematen dituen laguntzak eskuratzeko epea.\nEnpresa Berriak Sustatzeko Plana 2015\nBizkaiko Foru Aldundiaren Enpresa Berriak Sustatzeko Planak aurten 13 milioi eurotik gorako aurrekontua izango du, eta bost jardun eremutan banatuko da: Enpresa Berritzaile Berriak Sustatzea, Bizkaia Sortzailea, Ekintzailetza eta Gizarte Berrikuntza, Bizkaia Digitala: Internet Industriala, eta eskualdeak eta merkataritza indarberritzea. Horien eskabideak egiteko epeak hurbiltzen edo amaitzen direnean xehetasun gehiago emango dizuegu.\nBizkaiko Foru Aldundiaren 2015eko laguntzak Enpresa-Proiektu Berritzaileak lantzeko\nOtsaileko 19rarte egongo da zabalik Bizkaiko Foru Aldundiaren Ekonomia Sustatzeko Sailak abiarazi duen Enpresa-Proiektu Berritzaileak lantzeko programari dagozkion eskabideak egiteko epea; enpresaren arloan ekimen berriak laguntzea da programa horren xedea\nBizkaia Sortzaile egitaraua\nOtsailaren 9tik martxoaren 5era bitarteko epea ezarri du Aldundiak Bizkaia Sortzailea programarentzat, enpresa-proiektu berrien garapena sustatzeko industri diseinuaren, ikus-entzunezkoen, bideo-jokoen, modaren eta arkitekturaren esparruetan.\n“International Approach” bekak: praktikak automozio arloko enpresetan\nLaugarren urtez jarraian, Bizkaiko Foru Aldundiak eta AIC-AutomotiveIntelligence Center izeneko erakundeak “International Approach” bekak abiarazi dituzte.


Iker eta Ane dira izenik ohikoenak azken hiru urteotan\nHomeGaiakJaiotzakPrentsa Oharrak Iker eta Ane dira izenik...\nJAIOTZEN ESTATISTIKA (JAIE) Ponte izen ohikoenak\nGurasoek izen euskaldunak eta arruntak aukeratzen dituzten\nAne eta Leire dira 1996tik lehenengo eta bigarren postuan dauden emakumezkoen ponte-izenak, 2000 eta 2002 artean Euskal AEn izandako jaiotzen inguruan Eustatek emandako informazioaren arabera. Ondoren, Maria, Nerea, Irati, Maider, Maialen, Paula eta Ainhoa daude, aldakuntza txikiekin.\nJon, berriz, ez da jadanik gurasoen mutil izenik gustukoena eta Ikerren atzetik kokatu da, bigarren postuan. Horien atzetik, ohikoenak Unai, Mikel, Ander, Asier, Aitor, Julen eta Xabier dira.\nErregistro Zibilak gehienez bi izen bakun edo konposatu bat onartzen dituen arren, gurasoek bakun bakarra aukeratzen dute.\nEhun izen ohikoenen zerrendan, Jon Ander konbinazioa besterik ez da agertzen mutilentzat; neskentzat, aldiz, ez dira agertu ere egiten beste garai batean hain ohikoak izan ziren Maria izenarekin osatutako izen konposatuak.\nIzen beraren grafia desberdinak\nIzen euskaldunak nagusitu dira eta batzuk, idazkera desberdinekin erregistratzen dira, esate baterako, Ane-Anne, Itxaso-Itsaso, Leire-Leyre, Jon-Ion, Aritza-Haritz. Izena bi eratara idazteko kasu horiek guztiak, Haritz salbu, 100 ohikoenen barruan daude.\nMaria eta Mirenen kasuan izan ezik, izen beraren forma euskalduna gailendu da erdaldunaren aldean; horrela gertatzen da Ane eta Ana, Xabier eta Javier, Jon eta Juan, eta Mikel eta Miguel izenekin.\nInformazio hau lortzeko erabilitako iturriak izenak letra larriz eta azenturik gabe jasotzen dituenez, kasu batzuetan ezinezkoa izan da izena euskaraz edo gaztelaniaz dagoen jakitea, azentua baita sailkatzeko elementu bakarra. Halakoetan, bi aukerak batera adierazi dira (Maria/María, Sofia/Sofía, Adrian/Adrián, Martin/Martín).\n2002ko jaiotzen estatistikan, 1.190 neska izen jaso dira eta 1.005 mutil izen. Horietatik, 773 neska izen eta 677 mutil izen behin bakarrik agertzen dira eta horien artean, izen txinarrak, afrikarrak, arabeak, italiarrak, anglosaxoniarrak eta abar daude.\nDonostia-San Sebastian kalea, 1 01010 Vitoria-Gasteiz\nTlf:+34-945-01 75 00 Faxa:+34-945-01 75 01 E-maila: eustat@eustat.es\nHarremanetarako pertsona: Martin Gonzalez Hernandez\nTlf:+34-945-01 75 49 Faxa+34-945-01 75 01\nNombres de pila más frecuentes


Grabazio data: 1995-05-23\nGaiak: aurkezpena, eskola, ezkontza, ezkontza: oturuntza, ezkontza:jantziak, haurtzaroa, ogibideak:dendaria, ogibideak:neskame/sehi, ogibideak:okina\n00:00:55 aurkezpena Aurkezpena.\n00:01:02 Irratiko sintonia.\n00:02:00 Irratiko sintonia.\n00:04:10 eskola, haurtzaroa, ogibideak:neskame/sehi Bunuzen sortu eta gazte denbora ere Bunuzen pasatu, ez da herritik mugitu. Eskolan ere Bunuzen ibili da. Ikasketak. Jaunartzea egin eta gero, hamabi urtetan sehi bidali zuten Lartzabalera, bederatzi haur ziren etxean. Hamazazpi urteak arte sehi izan zen, bi urte Lartzabalen eta hiru Landeetan. Gero josten hasi zen eta hori izan da bere ogibidea.\n00:07:24 ogibideak:okina Ogi egiten ikasi zuen. Ogia nola egiten zen: aska batean eskuz, ez zen makinarik ogia egiteko. Ohatzen ziren eta altxatzen utzi eta gero oihal batzuetan ezartzen ziren. Ogi handiak bi kilotakoak ziren. Labean sartzen ziren gorritu arte. Labea ongi garbitzen zen. Ordu erdi egoten ziren labean, gero atera eta hoztu ondoren saskietan ezartzen ziren. Labean goizean sartzen ziren, baina beste guztia gauez egiten zen. Ogia zaldiarekin eta orgarekin saltzen zuten.\n00:09:23 haurtzaroa, ogibideak:neskame/sehi Sehi zelarik sukaldean eta menaia garbitzen lan egiten zuen. Hamabi urte zituen orduan. Bost libera hilabetean pagatzen zioten, baina etxekoek hartzen zuten, berak ez du sosik ikusi. Jaten ematen zioten.\n00:09:48 ogibideak:dendaria Ama dendaria zen eta harekin ikasi zuen josten. Gero Donapaleura joan zen aprendiz. Gero etxera itzuli eta amarekin aritu izan da lanean, ezkondu eta jostuna izaten segitu zuen.\n00:13:23 Irratiko sintonia.\n00:18:46 ogibideak:dendaria Josteko makina bazuten. Josteko arropak eramaten zizkieten etxera. Lana maite zuen. Ohialak metroka saltzen ziren, ohialak erosi eta etxera eramaten zizkieten. Ezkontza jantzietako ohialak erosten laguntzen zuen dendariak eta ezkongaiekin joaten zen dendara ohialak aukeratzen laguntzeko. Dendariak ere ezkonberrien gabineta prestatzen zuen, ezkonberrien arropak xingolaz lotzen zituen eta gabinetan jartzen. Lan gehiegi zutelarik gauez ere lanean ari ziren, lana tenorez bukatu behar baitzen.\n00:22:32 ezkontza, ezkontza:jantziak Ezkongaiak, bai emakumeak nola gizonak beltzez beztitzen ziren. Ezkongaien jantziak. Amarekin ikasi zuen ezkongaien jantziak josten.\n00:26:34 Irratiko sintonia.\n00:35:46 ezkontza, ezkontza: oturuntza, ogibideak:dendaria Aprendiz zelarik Donapaulen izeba baten etxean bizi zen. Gero amarekin lanean hasi zen Bunuzen. Jendeak pagatzen zuen. Ospakizunetarako arropak josten zituzten, baina baita ere egunero eta lanerako erabiltzeko arropak. Haurrentzako arropak gutti josi du. Bera ez zen etxeetara joaten jostera, jendea joaten zen bere etxera. Ezkonberriekin ordea desberdina zen eta etxeetara joaten zen. Herri batetik bestera joaten zen ezkonberria, eta jendeak opariak egiten zizkion:oiloak,.... Andere esposa zen lekura idi pare bat eta orga pare bat eramaten ziren. Orgetan ganbera eramaten zen mutila zegoen lekura. Akordeoiaz lagunduta joaten ziren. Bazkari bat egiten zen. Dendariak ganbara prestatzen zuen, garbitzen. Presenka egiten zen, gero egun bat pausa eta hurrengo egunean ezteia elizan. Etxeko sala edo sabaia dekoratzen zen. Presenka egunean bazkaria egiten zen eta ezkongaien lagunek opilak eramaten zituzten katalanbroxa, mazapanak,....\n00:37:56 Irratiko sintonia.\n00:43:20 ogibideak:dendaria Dendariak ezkontzetan arropak josten eta apaintzen zituen. Zerbitzua ere egiten zuen, zerbitzarien buru zen dendaria. Ezkontza asko lagundu du. Kroxeta ere egin du. Josteari emeki-emeki utzi zion.\n00:52:12 Irratiko sintonia.


Udal zergen eta tasen kobrantzan aldaketak - leihoa.info\nCoronavirus COVID-19ren epidemiak sortutako testuinguruan, eta eragin ekonomiko eta sozialari aurre egiteko, Leioako Udalak honako neurri hauek hartu ditu udal-tasa eta -zergei dagokienez: UKIren jardueren araberako ikastaroak (apirilekoak) eta Kontserbatorioaren hileko irakaskuntza-kuota (apirilekoa) ere ez dira kobratuko.\nNahieran ordaintze-sisteman, apirilaren 15erako aurreikusitako bigarren ordainketa ezabatuko da, eta, hala badagokio, azken kuotara egokituko da (abendua).\nGainera, honako kobrantza hauek atzeratzen dira: ibilgailuen borondatez ordaintzeko epea aldatuko da, maiatzaren 15etik ekainaren 30era. Bestalde, ordainketa-epeak 30 egun naturaletan luzatuko dira, honako kasu hauetan: likidazioak eta sariak, sarrera-datak eta/edo epemuga martxoaren 16tik apirilaren 30era bitartean dutenak; epemuga bat bera ere maiatzaren 15a baino lehen ez gertatzeko behar diren epeak luzatu dira; eta borondatezko epea apirilaren 30ean amaitzen zen ibilgailuen eta kirol-instalazioen sarreragatiko tasak maiatzaren 29ra arte ordaindu ahal izango dira, inolako gainordainik eragin gabe.\nUdalarekiko gainerako prozeduretarako, epeak etenda daude (salbu eta zergapekoak badira, kontratazioaren arloan edo berariaz bestelakorik adierazten bada).\nSalbuespenak salbuespen, errekurtsoren bat jarri, dokumentazioa aurkeztu edo izapideren bat bete behar bada eta horretarako epea alarma-egoeran hasten edo amaitzen bazen, eten egingo da: egoera hori amaitu ondoren, geratzen den denborarako berrekingo zaio.\nEdozein zalantza izanez gero, Udalarekin jar daiteke harremanetan edo mezu bat bidali sac01 @leioa.net helbidera.


Sopelako Udala - Sopelako Udalak argiteria publikoaren mantentze eta egokitzapen lanak egiten dihardu\nZu hemen zaude: Hasiera Albisteak Sopelako Udalak argiteria publikoaren mantentze eta egokitzapen lanak egiten dihardu\nSopelako Udalak argiteria publikoaren mantentze eta egokitzapen lanak egiten dihardu\nUdalerriko argiteria publikoko instalazioen segurtasuna eta kalitatea hobetzen jarraitzeko helburuarekin, Sopelako Udala Behe-Tentsioko Erregelamendu Elektroteknikoarekin (BTEE) lotutako lehenengo faseko obrak gauzatzeko buru-belarri dabil, instalazioetako aginte-koadroak Ekonomia, Industria eta Lehiakortasun Ministerioak ezarritako egungo araudira egokitzeko. Dagozkion KEBak (Kontrol Erakunde Baimendua) betetzea eskatzen duen araudia. KEBak ziurtagiri, entsegu, azterketa edo auditoria bidez, industria produktu eta instalazioen betebeharrezko segurtasun baldintzen betetzea egiaztatzeko xedea duten erakunde natural edo juridikoak dira.\nBTEEren lehenengo fase honetan, Ministerioak detektatutako arazoak konpontzeko eta aipatutako KEBak pasatu ahal izateko, hobetze lanak ari dira gauzatzen udalerriko 41 aginte koadrotan. Egiten ari diren hobetze lanen artean konexioengatiko hutsuneen konponketa, eta kableatuko akats puntuen, apurtutako argi puntuen, euri-ura sartu daitekeen argi apurtuen, etab. detekzioak nabarmentzen dira.\nMantentze eta egokitzapen lan hauek auzo batzuetako zirkuituei eragin diezaiekete, argiteria publikoaren funtzionamendu egokiari eragin diezaioketen arazo puntualak sortuz.\nGontzal Hermosilla, Sopelako alkatearen esanetan “maiatzetik Udala argiteri publikoko kalte garrantzitsuak konpontzen ari da. Uneko itzalaldiak sortzen dituzten arazo txiki hauek detektatzen saiatzen ari gara lehenbailehen konpontzeko. Hala eta guztiz ere, azpimarratu behar da, udal teknikari arduradunek adierazi diguten bezala, arazo txiki hauek, eragina duten zirkuitu bakoitzean banan-banan egin beharreko konponketa lanak exijitzen dituzte, arreta handiz egin beharreko lanak alegia”.\nHalaber, udal sopeloztarrak, instalazio elektrikoen antzinatasuna dela eta, hutsuneen lokalizazioa are zailagoa dela ere azaldu du.\nAzpimarratzekoa da baita, Udala Behe-Tentsioko Erregelamendu Elektroteknikora (BTEE) egokitzeko eta udalerriko argiteria publikoaren kudeaketa eraginkorrari dagokionez aurrerapauso bat emateaz gain, udalaren helburu nagusia instalazio elektrikoaren funtzionamendu ona bermatzea da, izan litezkeen kalteak modu nabarmenean murriztea eta pertsonen eta instalazioa osatzen duten ekipamenduen segurtasuna bermatzea. Udalak egin beharreko ahalegin edota esfortzu ekonomiko guztiak egingo ditu, hala izateko.\nUdalak, bandoen bitartez, egingo diren mantentze eta egokitzapen lanen berri emango die auzoetako bizilagunei.


Gehitu salmenten esteka bat zure merkataritza elektronikoko gunean | Martech Zone\nUrtarrila asteazkenean 9, 2019 Urtarrila asteazkenean 9, 2019 Douglas Karr\nFroga soziala kritikoa da erosleek zure ecommerce gunean erosketa erabakia hartzen ari direnean. Bisitariek jakin nahi dute zure webgunea fidagarria dela eta beste jendeak zurekin erosten duela. Askotan, e-merkataritza gune bat estatikoa da eta berrikuspenak zaharkituak eta zaharrak dira ... erosleen erabaki berrietan eragina dute.\nMinutu gutxi barru, literalki, gehi dezakezun eginbide bat Sales Pop da. Ezkerreko beheko leihoa da, norbaitek duela gutxi erosi duen izena eta produktua esaten dizuna. Sales Pops-ek izugarrizko eragina du zure webgunean produktu bat interesatzen zaion baina ez daki zure webgunean fidagarria izan daitekeen edo ez. Beste bezero batzuen azken erosketen korrontea ikusita, merkataritza elektronikoko gune fidagarria zarela ematen dute.\nHorrelako sistema bat programatzea erronka pixka bat izan daiteke, baina Erlezaintza plataforma indartsua eraiki du Shopify, WooCommerce, BigCommerce, Magento, Weebly eta Lightspeed-era natiboki integratzen dena. AI erabiliz, Beeketing-ek beren ezaugarriak bideratzeko eta pertsonalizatzeko gai da ecommerce salmenta orokorrak optimizatzeko.\nNire WordPress gunea bisitatzen baduzu, agian ez zara inoiz ohartuko nik dudala zerbitzuak atala. Jende gehiena ez da konturatzen, beraz, hilero salmenta koskor bat besterik ez dut lortzen. Salmenten popa instalatu nuen eta minutu batzuk geroago plataforma guztiz sinkronizatuta zegoen. Aurreko erosketak harrapatu ez ezik, gehiago sustatu nahi nituen produktuak gehitu ahal izan nituen.\nEgun batean, salmenta gehigarri bat nuen!\nThe Sales Pop froga soziala ez da Beeketing-en eginbide bakarra, dezente gehi ditzakezu. Onena da, prezioak doan hasten direla eta, horrela, proba egin ahal izateko!\nBeste Erlezaintza merkataritza elektronikoaren ezaugarriak honako hauek dira:\nHanditu salmentak - Upsell eta Cross-sale gomendioak\nGomendio pertsonalizatuak - Produktuak gomendatu eta eskaeraren balioa handitu.\nKupoi Kutxa - Handitu salmentak kupoi popupekin.\nBerreskuratu Cart Pusher - Saskia uzteko nabigatzailearen jakinarazpenak.\nCurrency Converter - Nazioarteko salmenten prezioak automatikoki bihurtzea.\nMugikor bihurgailua - mugikorreko arakatzaileak maximizatzeko.\nLaguntza-zentroa - berriketa leiho bat bisitariei laguntzeko.\nZoriontsu Messenger - Facebook Messenger integrazio automatizatua.\nMailBot - mezu elektronikoen erantzun pertsonalizatuak lortzeko.\nZoriontsu emaila - dendaren jabearen eskerrak emateko mezu elektronikoak.\nAtzerako kontua - salmentetan premia sentimendua sortzeko.\nCheckout Boost - jendeak erositakoa sare sozialetan partekatzea.\nErregistratzen zarenean, erreferentzia esteka ere ematen dizute ... beraz, hemen nirea:\nLehen urratsak orain!\nTags: abandonatutako gurdiaecommerce txataecommerce gomendioakargi-abiaduraWeeblyWeebly eta Lightspeed


About: The Wizard of Oz (1939ko filma)\nThe Wizard of Oz (euskaraz Ozeko Aztia) 1939ko Victor Fleming estatubatuar zinema zuzendariaren filma bat da. Halere eta nahiz eta filmaren tituluetan ez agertu, Norman Taurog, Richard Thorpe, George Cukor, King Vidor eta Mervyn LeRoy zinema zuzendariek ere parte hartu zuten. Denborarekin kultuzko filma bilakatu da. Filma L. Frank Baum idazleak 1900. urtean idatzitako The Wonderful Wizard of Oz eleberrian oinarritua dago.\nThe Wizard of Oz (euskaraz Ozeko Aztia) 1939ko Victor Fleming estatubatuar zinema zuzendariaren filma bat da. Halere eta nahiz eta filmaren tituluetan ez agertu, Norman Taurog, Richard Thorpe, George Cukor, King Vidor eta Mervyn LeRoy zinema zuzendariek ere parte hartu zuten. Denborarekin kultuzko filma bilakatu da. Filma L. Frank Baum idazleak 1900. urtean idatzitako The Wonderful Wizard of Oz eleberrian oinarritua dago. Filma hau sei Oscar Sarietarako izendatua izan zen, urte hartan Gone with the Wind filma lehiakide gogorra izan zuen eta ia sari guztiak bereganatu zituen, halere The Wizard of Oz filmak bi sari irabazi zituen: Jatorrizko soinu banda onena eta Jatorrizko abesti onena, azken hau Over the Rainbow abesti ospetsuari esker. (eu)\nThe Wizard of Oz (euskaraz Ozeko Aztia) 1939ko Victor Fleming estatubatuar zinema zuzendariaren filma bat da. Halere eta nahiz eta filmaren tituluetan ez agertu, Norman Taurog, Richard Thorpe, George Cukor, King Vidor eta Mervyn LeRoy zinema zuzendariek ere parte hartu zuten. Denborarekin kultuzko filma bilakatu da. Filma L. Frank Baum idazleak 1900. urtean idatzitako The Wonderful Wizard of Oz eleberrian oinarritua dago. (eu)\nThe Wizard of Oz (1939ko filma) (eu)\ndbr:The Wizard of Oz (1939ko filma)\nwikidata:The Wizard of Oz (1939ko filma)\ndbpedia-de:The Wizard of Oz (1939ko filma)\ndbpedia-el:The Wizard of Oz (1939ko filma)\ndbpedia-es:The Wizard of Oz (1939ko filma)\ndbpedia-fr:The Wizard of Oz (1939ko filma)\ndbpedia-id:The Wizard of Oz (1939ko filma)\ndbpedia-it:The Wizard of Oz (1939ko filma)\ndbpedia-ja:The Wizard of Oz (1939ko filma)\ndbpedia-ko:The Wizard of Oz (1939ko filma)\ndbpedia-nl:The Wizard of Oz (1939ko filma)\ndbpedia-pl:The Wizard of Oz (1939ko filma)\ndbpedia-pt:The Wizard of Oz (1939ko filma)\ndbpedia-wikidata:The Wizard of Oz (1939ko filma)\nThe Wizard of Oz (eu)


Julia Rodriguez: "Koordinazioa behar da seme-alabak hezteko" - Debagoiena - Goiena.eus\nMaite Txintxurreta 2017-06-16 19:00\nAretxabaletako Iralabarri plazan dago Agipaseren Debagoieneko lokala\nZertan datza Aretxabaletan eskaintzen duzuen zerbitzuak?\nGurasokidetasun programak krisi egoeran dauden familiei ematen die arreta, beti ere umeak daudelarik tartean. Profil guztiak hartzen ditugu barne: banaketa prozesuan daudenetatik hasi eta familia eredu berrietaraino. Horrez gain, bananduta ez dauden baina seme alabekin arazoak dituzten familiak ere artatzen ditugu. Zuzenean gurasoekin soilik egiten dugu lan, baina horrek gero seme-alabengan izango du eragina.\nIazko otsailean jarri zenuten martxan zerbitzua. Ze erantzun izan du?\nBerbaldiak eskaintzen hasi ginen, baina ez zen jende askorik etortzen, eta gero psikologia zerbitzua jarri genuen. Gizarte langileek bideratzen dituzte hona familiak, baina ahoz-ahokoak ere asko funtzionatu du, eta jendea bere kabuz ere etortzen da. Jende asko etortzen da; batez beste, zortzi ordutan sei pertsona. Gehienbat dibortzio egoeran dauden emakumeak datoz.\nKosta egiten zaie gurasoei umeei banandu egingo direla esatea?\nHori da askori gehien kostatzen zaiena. Jendeak azalpen asko eman nahi izaten dizkie umeei, eta ez da beharrezkoa. Esan behar zaie gurasoak banandu egingo direla, eta aurrerantzean zelakoa izango den euren bizitzeko modua, drama barik, oihu barik eta bata bestearen kontra jarri barik; jarrera eta kontatzeko era oso garrantzitsua da. Ez dugu espero behar berehalakoan ondo hartuko dutenik, prozesu bat izan behar da eta. Hortik aurrera, umeak eurak hasiko dira galderak egiten, eta gurasoak horiek erantzuten joan beharko dira.\nNola lortu gurasoen arteko desberdintasunak alde batera lagatzea seme-alaben onbeharrez?\nSarri ikusten den egoeretako bat da gurasoetako bakoitzak, banandutako bizia hasten dutenean, arau edo agindu kontraesankorrak ematen dizkietela umeei. Hala, bietako bat oso permisiboa bada, eta bestea arduratzen bada arauak jarri eta betearazteaz, gerta daiteke umea baten alde jartzea eta besteari kontra egitea. Hortaz, lan bat egin behar da umearen hezkuntza bien artean koordinatzeko eta hari bizitzarako gidalerro etiko batzuk emateko. Lortu behar dena da umeak lehentasun moduan jartzea.\nGurasoek nahi duten beste. Jende batek bizitza osoa haserre egon nahi duela dirudi, eta horrek ez dio fabore egiten umeari. Egia esan, zorionez, nik gurasoei hau kontatzen diedanean gehienek esfortzua egiten dute, eta ez dute itsututa jarraitzen. Azken finean, seme-alaben osasun mentala dago jokoan.\nBanaketa prozesu bat gaizki egiten denean, ondorioa seme-alaba diktadoreak izan ohi dira. Errespetatzen ez dutenak, indarkeria darabiltenak, droga kontsumitzaileak... Nerabezaro garaian, batez ere.\nBai; esaterako, banandu ostean bikotekide berria topatu duten gurasoekin, edota era berean bere seme-alabak dituen beste pertsona batekin elkartu direnekin. Egoera konplikatuak izaten dira. Esaterako, gertatzen da batzuetan gurasoetako baten bikotekide berri hori gehiegi sartzen dela amaren edo aitaren paper horretan. Interbentzioa hirukoitza da halakoetan: lehenengo nigana jo duen gurasoarekin landu behar dut, ondoren beste gurasoarekin, eta gero bikotekide berriarekin. Eta balego, beste gurasoaren bikotekidearekin ere bai. Guraso bakoitzak bere seme edo alabaren ardura hartu behar du. Baina badaude, esaterako, sistema tradizionala erreproduzitzen duten gizonezkoak, eta umeen zaintza emakumearengan lagatzen dutenak, nahiz eta bere bikotekidea ez izan ume horien ama. Eta nabarmendu behar da, orain aitor-amonekin ere lan egiten dudala; izan ere, gaur egungo gizartean hezkuntzaren pisu handi bat haiengan dago. Gurasoek sarri ardurak exijitzen dizkiete aitona-amonei, baina konturatu behar dira eurak direla umeen ardura daukatenak.


Bat-bateko heriotza kirolarietan | Consumer\nBat-bateko heriotza kirolarietan\nEspainian, 15-20 kirolari hiltzen dira urtero, arazo kardiobaskularrekin lotutako bat-bateko heriotzagatik\nItxuraz osasuntsua den pertsona gazte baten bat-bateko heriotzak eragin handia du gizartean eta familian, batez ere kirola egiten denean. Antonio Puerta Sevillako jokalariaren heriotzak berriro ireki du horrelako heriotzei buruzko eztabaida. Kirol bat egin aurretik pertsona batek egin behar dituen azterketa medikoak zein diren planteatzen du. Duela gutxi argitaratutako azterlan baten arabera, bihotz-arazo ezkutuak atzematen dituen berrikuspen-programa batek atleten bat-bateko heriotza murriztu dezake.\nBat-bateko heriotza ugari izaten dira jokalekuan. Estatistika gehienetan, futbola da era horretako heriotza gehien izaten dituen kiroletako bat. Antonio Puerta 22 urteko Sevillako futbolaria hil da, bihotz- eta arnasketa-geldialdi ugari egin ondoren, eta erantzunik gabeko galderak berriro formulatu ditu. Kausen %90 orain arte proba edo historia klinikoen bidez diagnostikatu daitezke. Baina oraindik kasu asko daude, nahiz eta azterketa osoak egin, aurreikusitakotik ihes egiten dutenak. Oraindik bide luzea dago egiteko.\nOro har, bat-bateko heriotzaren eragina txikia da kirol-jardueran, eta herrialdearen eta egindako kirolaren arabera aldatzen da (0,26 kasu inguru urtean 100.000 biztanleko). Amerikako high schools-etako lehiaketa-kirolarietan, urtean 200.000 kasu inguru izaten direla kalkulatzen da; maratoi-lasterkarietan, berriz, intzidentzia 1/50.000 da, eta joggers-etan, berriz, 1/15.000. Espainian 12 milioi pertsonak baino gehiagok egiten dute kirola, 6 milioi kirolari federatu baino gehiagorekin. Ez dago datu erabakigarririk gure herrialdeko kirolari lotutako bat-bateko heriotza kasuei buruz. Kirol Mutualitate Orokorraren datuen arabera, 1994 eta 1997 bitartean 191 heriotza gertatu ziren, gehienak traumatikoak eta 21 baino ez bihotzekoak (%10,9).\nGaur egun, Espainiako Kirol Medikuntzaren Federazioa Istripuzko eta Bat-bateko Heriotzaren Erregistro Nazionala ari da diseinatzen Kirolarian (MASD). Erregistro horrek, zalantzarik gabe, aparteko balioa izango du prozesu horrek gure inguruko kirolarien artean duen eragina eta benetako kausak ezagutzeko. Kirolarien artean bat-bateko heriotza eragiten duten kausen artean, patologia kardiobaskularra da ohikoena, baita kirolari lotuta ez dagoen bat-bateko heriotza ere. Adinez nagusi diren kirolarietan eritasun ateromatoso koronarioa da nagusi; gazteenetan, berriz, sortzetiko kardiopatiak dira nagusi. Kirolarekin lotutako bat-bateko heriotzako zenbait serie argitaratu dira. Serie horiek desberdinak dira aztertutako populazioari eta azterketa-metodoari dagokienez. Interesgarrienetako bat da Espainian 1995etik 2001era gertatutako kasuak aztertzen dituen serie espainiarra. Azterketan 11 eta 65 urte bitarteko 61 bat-bateko heriotza jaso ziren, horietatik 59 gizonezkoak eta 2 emakumezkoak.\nKirolarien artean bat-bateko heriotzaren kausarik ohikoena patologia kardiobaskularra da, kirolarekin loturarik ez duen bat-bateko heriotza bezala.\nGehien inplikatutako kirolak txirrindularitza (21), futbola (13) eta gimnasia (5) izan ziren. Hauek izan ziren paziente horien heriotza-arrazoi ohikoenak: eritasun ateromatoso koronarioa 25 kasutan (%40,9), eta gehienak 30 urtetik gorakoak, 10 urtetik gorako miokardiopatia arritmogenikoa (%16,3), 4ko miokardiopatia hipertrofikoa (%6,5) eta 3 urtetik gorako ezkerreko bentrikulu-hipertrofia idiopatikoa (%4,9). 10 kasutan, denak 30 urtetik beherakoak, heriotzaren jatorria zehaztugabea izan zen. 16 kasutan aurrekari patologikoak zeuden eta hirutan heriotza eragin zuen gaixotasuna diagnostikatu zen. Datu horiek erakusten dutenez, 30 urtetik beherako kirolarien bat-bateko heriotzaren arrazoi nagusiak miokardiopatia arritmogenikoa eta ezkerreko bentrikuluaren hipertrofia larria dira, baina %30 ezin dira azaldu.\nTxirrindularitza eta futbola, arrisku handiagoa\nBat-bateko heriotzaren estatistika beltzaren gailurrean futbola eta txirrindularitza daude. Litekeena da kasu gehienak kirolik praktikatuenetako batzuk direlako izatea, baina kontuan izan behar da, batez ere, txirrindularitzak esfortzu-maila handia eskatzen duela eta baimenduta ez dauden substantziak (dopina) asko erabiltzen direla. Kirol horretako alarma 1965ean piztu zen, Tom Simpson britainiarra bat-batean hil zenean Frantziako Tourrean, Mont Ventoux-a igotzen ari zela. Ondoren, ordu batzuk lehenago hartutako substantzia dopatzaileen ondorioz bihotzekoak jo zuela egiaztatu zen. Beste kasu batzuk ere izan ziren, hala nola Denis Zanette ziklista italiarrarena eta Fabrice Salanson frantziarrarena. 2003an hil ziren biak.\nKasu gehien dituen kiroletako bat futbola da. 2003ko ekainaren 26an, Frantzian jokatutako Konfederazioen Kopan, Marc-Vivien Foe aldageletan hil zen kamerunesa nola erori zen ikusi zuten telebista-kamerek. 2004an, beste bi jokalarik zorte bera izan zuten: Miklos Feher Benficaren jokalariak eta Sao Caetanoren Serginho brasildar defentsak. Argitaratutako serieetan, bat-bateko heriotzarekin lotutako kirolak aldatu egiten dira herrialdearen arabera. Amerikarretan, berriz, saskibaloia eta futbol amerikarra dira arriskutsuenak, % 68 eta % 76, hurrenez hurren.\nIrlandako auzitegi-serie batean, bat-bateko heriotza gehien eragin zituen kirola golfa izan zen (%31) eta gaelo-futbola (%21,5); Italiako azterlan batean (49 kasu erregistratu ziren), berriz, futbolak (22 kasu) eragin zuen sarrien (%44,8), eta, ondoren, saskibaloia (%10,2), igeriketa (%4 kasu) eta txirrindularitza (%3). Espainiako seriean, kasu askori lotuta egon zen futbola (guztizkoaren %21,3 eta 35 urtetik beherakoen %33,3), baina bat-bateko heriotzarekin lotutako kirolik garrantzitsuena txirrindularitza izan zen, hildakoen %34,4ren erantzulea.\nKirolak sailkatzea proposatu da, izan dezaketen arrisku kardiobaskularrerako eta bat-bateko heriotzarako, osagai estatiko eta dinamikoen arabera. Ariketa dinamikoek oxigeno-kontsumo handia eta bolumen-gainkarga eragiten dituzte. Aitzitik, ariketa estatikoetan, arteria-presioa eta bihotzeko presio-gainkarga handia dira ohikoenak. Bat-bateko heriotzarekin lotutako kirol gehienek osagai dinamiko handia eta estatiko ertaina edo handia dute.\nPREBENITZEA SENDATZEA BAINO HOBE\nItaliako Università degli Οdi Padova unibertsitateko (Italia) Medikuntza Fakultateko ikertzaileek egin duten azterlan baten arabera, duela gutxi JAMA aldizkarian argitaratu da, eta, horren arabera, ezkutuko bihotz-arazoak atzematen dituen berrikuspen-programa batek atleten bat-bateko heriotzaren eragina murriztu dezake. Txostenean adierazten denez, 2004an, Véneto eskualdean bat-bateko bihotz-heriotzaren indizea %89 jaitsi zen (3,6tik 0,4ra urteko 100.000 pertsonako) programa 1979an hasi ondoren. Halaber, ebaluazio-programaren ondorioz, atleten% 2 lehiatik kanpo geratu zen arrazoi medikoengatik, kardiologoen taldeak esan zuenez.\nBistan da kirola egin aurreko osasun egoeraren balorazioa beharrezkoa dela arazoei aurrea hartzeko. Hala ere, beti ez dira gomendioei jarraitzen, azterketa medikoa izapide burokratiko deserosotzat hartzen baita. Kasu honetan, eliteko atletek eta kirolari federatuek egiten dituzten kontrolak ez ezik, kirola egin ohi duten 30 urtetik gorako pertsonen berrikuspenak ere azpimarratu beharko lirateke. Medikuntza- eta kirol-gizarteek jarraitu beharreko jarraibideak ezartzen dituzte, baina ez dago adostasunik. American Heart Associationek osasun-azterketari buruz emandako gomendioen artean, honako hauek daude: familia-aurrekariak berrikustea (batez ere, bat-bateko heriotzei edo bihotzeko gaixotasunei dagokienez), aurrekari pertsonalak (murmurioak, hipertentsioa, nekea, sinkopea eta disnea edo toraxeko mina) eta miaketa fisikoa (murmurioak, femoralak, Marfanen sindromearen ezaugarriak eta arteria-presioaren neurketa).\nEuropako agintariek, halaber, elektrokardiograma (EKG) baten eta esfortzu-proba baten ohiko praktika gomendatzen dute; izan ere, txosten italiarrak bere programaren arrakastaren zati handi bat ebaluazio erregular horiei esleitzen die. EKG baliagarria izan daiteke gaixotasun koronarioa, miokardiopatia hipertrofikoa eta alterazio arritmogenikoak detektatzeko. Ekokardiograma ere prebentziozko arma garrantzitsua izan daiteke, batez ere bentrikuluaren hipertrofia iradokitzen duten alterazio elektrokardiografikoetan. Kirolzaleen bat-bateko heriotzari aurrea hartzeko, agian herritarrak sentsibilizatzeko kanpainak egin beharko lirateke, praktikatu baino lehen, bereziki txirrindularitzan.\nbat-bateko futbol-eu kirol kirolariak muerte-eu


Arrasateko haur eta gazteek GazteEkin eta Txikilandiarekin gozatzen jarraitu dute gaur | Mondraberri Arrasateko Ataria\nHasiera Kultura Arrasateko haur eta gazteek GazteEkin eta Txikilandiarekin gozatzen jarraitu dute gaur\nBigarren egunez Txikilandia eta GazteEkin egitasmoak goiz goizetik martxan egon dira. Txikienak Usaetxeko ludotekan egon den esperimentazio txokoan primeran pasa dute. Bi txanda egin dira. Talde bakoitzak ordu eta laurden izan du 0-4 urte bitartekoentzako gune honetan, material ezberdinekin esperimentatzeko. Familiendako ere ekitaldi berezia egon da, Kurtzetxikira irteera. Elkargunea Maiatzaren 1a plaza izan da, eta bertatik abiatuta, talde bakoitzak froga ezberdinak egin ditu Kurtxetxikira iritsi bitartean.\nGazteEkin egistasmoaren barruan bi ekitaldi egin dira gaur goizean. Gaztetxean kustomizazio tailerra izan da, eta erdiguneko gaztexokoan Skape Rooma egin dute. Partaideak, istorio baten murgildu dira, espazio baten sartu eta bertatik denbora bukatu baino lehen ateratzeko.\nArratsaldean berriz, zortzi urte gorakoentzat eskalada eta sukaldaritza tailerrak izango dira Erguineko gaztetxokoan. Txikienentzat berriz, Musikatzen ekimena egongo da Okendoko ludotekan, eta ipuin kontaketa Usaetxeko ludotekan. Ekitaldi hauetako sarrera guztiak salduta daude.


Versión en castellanoEspainian ezkerraren gobernua osatu dute eta mugimendu sozialetan militante izan ziren batzuk ministro dira orain. Horrek, askotariko erreakzioak sortu ditu panorama politiko ezkertiarrean, eta asko dira ilusioz bizitzen ari direnak Gobernu berriaren osaketa. Ilusioa zilegi da noski, kasu gehienetan zoritxarrez inpotentziaren adierazle ere bada: zerbait hobea\n2019ko abenduaren 24a\nVersión en castellano Unibertsitateko Indar Batasunak (UIB) beka eta tasen inguruko borrokaldia abiarazi duela iragartzen duen albisteari erantzunez “Bazen garaia norbaitek fokua hor jartzekoa” irakurri nion bati Twitterren, eta arrazoirik ez zitzaiola falta pentsatu nuen. Txiolari honi berandu iruditu bazaio ere, garai hori iritsi da eta badirudi urte batzuetarako, behintzat, g\nVersión en castellano Honezkero gehienok jakingo duzuen bezala, pasaden igandean Ikasle Abertzaleok Sortuk lapurtua zigun egoitza berreskuratu genuen. Ez dago dudarik igandea tentsio handiko eta emozio askoko eguna izan zela, baina ezinbestekoa da sentimentalismoetatik distantzia bat hartu eta egoitzaren auziak azaleratu dituen ele


Etxeko zinema jarriz gero, merezi du DVD irakurgailua edukitzeaz gain telebista digitala hartzeko sistema ere izatea, horrek emango baitigu etxean jarri dugun sistemaren kategoriari dagokion kalitatea.\nTelebista digitala etxean izateko, hiru sistema ditugu gure artean eskura:\nSatelite bidezko telebista. Zerbitzu hau eskaintzen duen etxe batean abonatu behar dugu. Antena parabolikoa eta deskodegailua beharko ditugu. Sateliteak igortzen digun seinalea digitala izan arren, jende gehienak telebista analogikoa izan duen bitartean deskodegailuak seinale digitala analogiko bihurtzen zuen. Transmisio analogikoarekin baino kalitate hobea lortu izan da, baina transmisio digitalaren abantailak ez dira guztiz aprobetxatu izan. Oraingo deskodegailuak telebista digitalei seinale digitalak sartzeko gai dira.\nSatelite bidezko telebista leku guztietara iristen da.\nKable bidezko telebista.\nBizi zaren lekura kable bidezko zerbitzu digitalak (telebista eta Internet) operadoreren batek eramaten baditu, abona zaitezke zerbitzu horietara.\nLurreko telebista digitala.\nLurreko telebista digitala ohiko antena erabiliz hartzen da eta doan da. DVDaren kalitateko irudia eta soinua eskaintzen ditu eta erabiltzailearen eta igorlearen arteko interaktibitatea ahalbidetzen du.\nSistema honek laster ohiko sistema analogikoa ordezkatuko du legeak aginduta. Seinalea erabiltzeko, sintonizadore berezi bat behar da. Telebista digitala erosteko garaian kontuan izan behar da pantaila bakarrik erosten den edo pantaila digitala sintonizadore eta guzti.


'Si no t'hagués conegut' telesaila Netflixera iritsiko da aste gutxi barru | Bizigiro | Berria\n'Si no t'hagués conegut' telesaila Netflixera iritsiko da aste gutxi barru\nPlataformak erosten duen katalanezko hirugarrena da. TV3 katean %11,4ko ikusle kuota izan du\nPablo Derqui eta Mercedes Sampietro aktoreak, telesailaren eszena batean. TV3 Tamaina handiagoan ikusi\nAntzezlana lehenbizi, telesaila gero, eta, Katalunian TV3 katean eman ostean, orain mundu osoan Netflixen zabalduko dute: Sergi Belbelek sortutako Si no t'hagués conegut katalanezko telesaila streaming plataforman jarriko dute hilaren amaieran. Ez da katalanezko aurrenekoa; lehendik, Benvinguts a la familia-ren lehen denboraldia eta Merli-ren hiru denboraldiak zabaldu dituzte Interneteko plataforman, mundu osorako, katalanez eta beste hizkuntza batzuetara bikoiztuta.\nDrama erromantiko bat da Si no t'hagués conegut. Antzezlana Si no te hubiese conocido (Ezagutu izan ez bazintudan) Madrilen estreinatu zuten, eta aktore protagonistak Unax Ugalde eta Marta Hazas izan ziren. Telesailean, berriz, Pablo Derquik, Andrea Rosek eta Mercedes Sampietrok jokatzen dituzte rol nagusiak.\nBelbelek azaldu du aldi berean istorio berarekin antzezlana eta telesaila egiteko ideia zuela hasieratik. «Nik gehien desiratzen nuena gertatu zen: antzezlana estreinatzea, eta handik gutxira telesaila ematea. Bestalde, 155. artikulua aplikatu izan ez balute, estreinaldiak aldi berean izango ziren biak, baina 2017ko udazkenean ekoizpenak gelditu egin behar izan zituzten TV3en».\nTelesailaren gidoiak Belbelek idatzi ditu, Roc Esquiusenekin eta Cristina Clementerekin batera. Eta zuzendari lanetan Kiko Ruiz Claverol eta Joan Noguera aritu dira. Diagonal TV ekoizpen etxeak (La catedral del mar) TV3ekin batera ekoitzi du. Katalanezko kate publikoak urriaren 15etik abenduaren 17ra eman zituen hamar atalak, eta batez beste %11,4ko ikusle kuota lortu zuen.\nUnibertso paraleloen istorio bat izanda, aukera asko ematen dituela nabarmendu du Belbelek. Eduard protagonistari bizitza goitik behera aldatuko zaio hark zeharka eragindako istripu batek tragedia bat eragitean. Funtsean, doluari buruzko istorio bat da. «Antzezlanean, protagonista atzeraka doa, eta beste bide bat aukeratzen du. Telesaila, berriz, ez doa denboran atzeraka, baizik eta beste errealitate batera. Derqui aktoreak bere pertsonaiaren zortzi bertsio desberdin interpretatzen ditu. Eta Rosek, bost. Errealitate paraleloetan doaz».\nNetflixi esker telesaila mundu osoan ikusi ahal izatea «kitzikagarria» egiten zaio gidoilariari: «Bat-batean dena aldatu da. Hartzaileak ez dira soilik ingurukoak, baizik eta mundu osokoak. Horrek eragina du fikzioen idazketan ere». Netflixek telesaila erosteak bultzada handia eman zion proiektuari. TV3 katean ikusle asko harritu ditu telesailak. Belbelen arabera, adin ertaineko emakumeen artean harrera oso beroa izan du.\nUdaberrian iritsiko da antzezlana Hego Euskal Herrira.